കാന്‍ഷി റാമിന്റെ രാഷ്ട്രീയദര്‍ശനം\nSat Apr 20 2019 00:14:54 GMT+0530 (IST)\nരാജമുണ്ട്രിയില് നിന്നു ഹൈദരാബാദിലേക്കു യാത്ര പോവുന്നതിനിടെയാണ് കാന്‍ഷി റാമിനു മസ്തിഷ്‌കാഘാതം സംഭവിക്കുന്നത്. അന്നു മുതല് അദ്ദേഹം ശരീരം തളര്‍ന്നു നിശ്ചലാവസ്ഥയിലായി. കുറച്ചുദിവസത്തേക്കു സംസാരശേഷി നഷ്ടമായെങ്കിലും ക്രമേണ അദ്ദേഹം സംസാരശേഷി വീണ്ടെടുത്തു. മസ്തിഷ്‌കാഘാതവും പ്രായാധിക്യവും മൂലം അദ്ദേഹത്തിനു രാഷ്ട്രീയരംഗത്തു സജീവമായി ഇടപെടാന് കഴിയാത്ത ഘട്ടം വന്നു. ഇതു മുന്‍കൂട്ടിക്കണ്ട മായാവതി, ബഹുജന് സമാജ് പാര്‍ട്ടി(ബിഎസ്പി)യുടെ പ്രസിഡന്റായി സ്ഥാനമേറ്റു. ഭാവിയില് ഇന്ത്യന് രാഷ്ട്രീയരംഗത്ത് അദ്ദേഹത്തിനു സജീവമായി ഇടപെടാന് കഴിഞ്ഞേക്കില്ലെന്നതിന്റെ സൂചനയായിരുന്നു അത്.\nഇന്ത്യന് രാഷ്ട്രീയ, സാമൂഹികരംഗത്ത് കാന്‍ഷി റാമിന്റെ പങ്ക് എന്താണെന്നു പഠിക്കേണ്ട സമയമാണിത്. അംബേദ്കറിനു ശേഷം ദലിതരുടെ മിശിഹയായി കാന്‍ഷി റാം മാറി. അംബേദ്കറെപ്പോലെ അദ്ദേഹം രാഷ്ട്രീയക്കാരനും പണ്ഡിതനും ആയിരുന്നില്ല. മറിച്ച്, അംബേദ്കറേക്കാള് വലിയ രാഷ്ട്രീയ ആശയപ്രചാരകനായിരുന്നു കാന്‍ഷി റാം. 20 വര്‍ഷമെന്ന ചെറുകാലയളവിനുള്ളില് ഇന്ത്യന് രാഷ്ട്രീയത്തില് കാന്‍ഷി റാം ഉണ്ടാക്കിയ പ്രഭാവം ശ്രദ്ധേയമാണ്. പൂനെയിലെ ആയുധനിര്‍മാണ ഫാക്ടറിയില് സാധാരണ തൊഴിലാളിയായാണ് അദ്ദേഹം ജീവിതം ആരംഭിക്കുന്നത്. പിന്നീട് ദലിത് തൊഴിലാളികളെ സംഘടിപ്പിക്കുന്ന പ്രവര്‍ത്തനങ്ങളിലേക്കു നീങ്ങി. അതിനു വേണ്ടി തുടക്കത്തില് തന്നെ അദ്ദേഹം തന്റെ ജോലി ഉപേക്ഷിച്ചു. ദലിത് തൊഴിലാളികളെ സംഘടിപ്പിക്കുന്നതിനിടയില് തന്നെ, 80കളുടെ തുടക്കത്തില് ദലിത് തൊഴിലാളിക്കൂട്ടങ്ങളെ സംഘടിപ്പിക്കുന്നതിനു വേണ്ടി അദ്ദേഹം ഉത്തര്‍പ്രദേശില് സ്ഥിരതാമസമാക്കി. അവിടെവച്ചാണ് ഒരു രാഷ്ട്രീയകക്ഷിയായി സ്വയം മാറാനുള്ള രാഷ്ട്രീയബോധ്യം ദലിതര് കൈവരിച്ചിട്ടുണ്ടെന്ന കാഴ്ചപ്പാടില് അദ്ദേഹം എത്തുന്നത്.\nഇന്ദിരാഗാന്ധി ഭരണത്തിന്റെ പ്രഥമഘട്ടത്തില്, കോണ്‍ഗ്രസ്സിന്റെ തണലിലാണു ദലിതര് ഒരു രാഷ്ട്രീയകക്ഷിയായി സംഘടിപ്പിക്കപ്പെട്ടത്. ഗ്രാംഷിയന് ശൈലിയില് പറഞ്ഞാല്, ദലിതര്‍ക്കു വേണ്ടിയല്ല മറിച്ച്, വോട്ടിനു വേണ്ടിയായിരുന്നു ദലിത് പാര്‍ട്ടി രൂപവല്‍ക്കരണത്തിനു കോണ്‍ഗ്രസ് മുന്‍കൈയെടുത്തത്. ദലിതരുടെ ചരിത്രപരമായ തൊട്ടുകൂടായ്മയും അര്‍ധ അടിമമനോഭാവവും മാറേണ്ടതിന് അത്തരമൊരു പാര്‍ട്ടി രൂപവല്‍ക്കരണം അനിവാര്യ ഉപാധിയായിരുന്നു.\nകുറച്ചു ഭൂമി, അല്ലെങ്കില് മറ്റു സാമ്പത്തിക ആസ്തി എന്നിവയായിരുന്നു അന്നു വടക്കേ ഇന്ത്യയിലെ ദലിതരുടെ ആവശ്യം. കര്‍ഷകത്തൊഴിലാളികളില് വലിയ ഭാഗം അവരായിരുന്നു. 1971ലെ ഭൂപരിഷ്‌കരണ അജണ്ട ചിലയിടങ്ങളില് അവരുടെ പ്രസ്തുത ആവശ്യങ്ങള് നിറവേറ്റിനല്‍കി. ചരിത്രപരമായി അടിച്ചമര്‍ത്തപ്പെട്ട സമൂഹത്തെ സംബന്ധിച്ചിടത്തോളം പോളിങ് ബൂത്തില് പോലും സ്വന്തം കാലില് എഴുന്നേറ്റുനില്‍ക്കണമെങ്കില് അടിസ്ഥാന സാമ്പത്തികശേഷി അനിവാര്യമായിരുന്നു.\nദലിത് വോട്ടുകളും ഒബിസി വോട്ടുകളും ഏകോപിപ്പിക്കുന്ന കാര്യത്തില് ആശയവ്യക്തതയോടെ കാന്‍ഷി റാം ബിഎസ്പി രൂപവല്‍ക്കരിക്കുന്ന സമയത്ത്, ഒബിസി വിഭാഗക്കാര് ചെറിയതോതില് ഭൂസ്വത്ത് നേടിയെടുത്തുകഴിഞ്ഞിരുന്നു. എന്നാല്, ഭൂവുടമാവകാശത്തിന്റെ കാര്യത്തില് ദലിതര് ഒബിസികളേക്കാള് ബഹുദൂരം പിന്നിലായിരുന്നെങ്കിലും വിദ്യാഭ്യാസത്തിന്റെ കാര്യത്തില് പട്ടികജാതിക്കാരേക്കാള് പിറകിലായിരുന്നു ഒബിസി വിഭാഗക്കാര് എന്നു കാണാന് കഴിയും. ദലിതരെയും ഒബിസികളെയും ഒരൊറ്റ രാഷ്ട്രീയപ്പാര്‍ട്ടിയുടെ കീഴില് ഒരുമിച്ചുനിര്‍ത്താന് ആവശ്യമായ ഭാഷ വികസിപ്പിച്ചെടുത്ത ആദ്യത്തെ രാഷ്ട്രീയക്കാരനായിരുന്നു കാന്‍ഷി റാം.\nപ്രസ്തുത ലക്ഷ്യസാക്ഷാല്‍ക്കാരത്തിനു വേണ്ടി, ദലിത് എന്ന ആശയത്തിനു പകരം 'ബഹുജന്' എന്ന ആശയം അദ്ദേഹം വികസിപ്പിച്ചെടുത്തു. ജ്യോതിബാ ഫൂലേ അവതരിപ്പിച്ച ബുദ്ധിസ്റ്റ് ആശയമായിരുന്നു അതെങ്കിലും കാന്‍ഷി റാം അതിനെ രാഷ്ട്രീയ ഭാഷയിലേക്ക് അവതരിപ്പിച്ചു വിവര്‍ത്തനം ചെയ്തു. ദലിതരെ ന്യൂനപക്ഷമായല്ല മറിച്ച്, ഭൂരിപക്ഷത്തിന്റെ ഭാഗമായി തന്നെ ആഖ്യാനപരമായി ഉയര്‍ത്തിക്കാണിക്കുന്നതിനു വേണ്ടിയായിരുന്നു അത്. അംബേദ്കറൈറ്റ് വ്യവഹാരത്തില്, ഒരുമിച്ചുചേര്‍ക്കാന് കഴിയാത്ത ന്യൂനപക്ഷം എന്ന നിലയിലാണ് ദലിതര് എല്ലായ്‌പ്പോഴും മനസ്സിലാക്കപ്പെട്ടത്. ഒബിസി വിഭാഗക്കാരും പുലര്‍ത്തിവന്നിരുന്ന തൊട്ടുകൂടായ്മയായിരുന്നു അതിനു കാരണം. സ്വാതന്ത്ര്യത്തിനുശേഷം രാജ്യത്തു നടന്ന സാമൂഹിക ജനാധിപത്യ പ്രക്രിയയുടെ ഫലമായി തൊട്ടുകൂടായ്മയ്ക്കു പുറത്തുനില്‍ക്കുന്ന സമൂഹത്തിന്റെ ഉറച്ച മനസ്സില് വിള്ളലുകള് പ്രത്യക്ഷപ്പെടാന് തുടങ്ങി.\nഒബിസികളെയും പട്ടികജാതിക്കാരെയും ഏകോപിപ്പിക്കാനുള്ള സമയം അതിക്രമിച്ചിരുന്നു. ഈ തുടര്‍പ്രക്രിയയുടെ പ്രാധാന്യം കാന്‍ഷി റാം തിരിച്ചറിഞ്ഞു. ദലിതരുടെയും ഒബിസികളുടെയും പൗരാവകാശങ്ങളുടെ അടിസ്ഥാനത്തില് അദ്ദേഹം തന്റെ രാഷ്ട്രീയ സിദ്ധാന്തം വികസിപ്പിച്ചു. ഒരു പ്രത്യയശാസ്ത്ര വര്‍ഗമെന്ന നിലയിലാണ് അദ്ദേഹം ജാതിയെ വിശദീകരിച്ചത്. ചരിത്രപരമായ യഥാര്‍ഥ വര്‍ഗമെന്ന നിലയില് അതിനെ ഉയര്‍ത്തിക്കാട്ടാന്, അംബേദ്കറുടെ ചിത്രത്തിന്റെ കൂടെ മഹാത്മാ ഫൂലെ, സാഹു മഹാരാജ്, പെരിയാര് എന്നിവരുടെ ചിത്രങ്ങളും കാന്‍ഷി റാം ഉയര്‍ത്തിപ്പിടിക്കാന് തുടങ്ങി. അതുവരേയും വടക്കേ ഇന്ത്യന് യാഥാസ്ഥിതിക, രാഷ്ട്രീയ സമൂഹത്തിനു മുമ്പാകെ പ്രസ്തുത ചരിത്ര വ്യക്തിത്വങ്ങള് പരിചയപ്പെടുത്തപ്പെട്ടിരുന്നില്ല. കൂടാതെ ചരിത്രത്തിലെ മറ്റ് ഒബിസി സൈദ്ധാന്തികരുമായി അംബേദ്കറും വ്യവസ്ഥാപിതമായി ബന്ധിപ്പിക്കപ്പെട്ടിരുന്നില്ല. തന്ത്രപരമായി ഒരുമിച്ചുചേര്‍ക്കപ്പെട്ട ശക്തിയെന്ന നിലയില് തിരഞ്ഞെടുപ്പു യുദ്ധത്തില് പട്ടികജാതിക്കാരെയും ഒബിസികളെയും അണിനിരത്താനുള്ള നീക്കമാണ് കാന്‍ഷി റാം നടത്തിയത്. തിരഞ്ഞെടുപ്പുകളില് വിജയിക്കാനും സ്വന്തമായി ഭരണനിര്‍വഹണം നടത്താനുമുള്ള ഘട്ടത്തിലേക്കു പ്രവേശിക്കാന് ഈ മനശ്ശാസ്ത്രപരമായ നീക്കം അനിവാര്യ ഉപാധിയും സുപ്രധാനവുമായിരുന്നു.\nഅംബേദ്കര്, 'റിപബ്ലിക്കന് പാര്‍ട്ടി ഓഫ് ഇന്ത്യ' രൂപവല്‍ക്കരിച്ചെങ്കിലും ദലിത് ന്യൂനപക്ഷവുമായി ബന്ധപ്പെട്ട അദ്ദേഹത്തിന്റെ കാഴ്ചപ്പാടുകള് കാരണം തിരഞ്ഞെടുപ്പില് വിജയം കൈവരിക്കാന് ആ പാര്‍ട്ടിക്ക് സാധിച്ചില്ല. അതൊരു സമ്മര്‍ദഗ്രൂപ്പായി ഒതുങ്ങി.\nപ്രസ്തുത ന്യൂനപക്ഷ വീക്ഷണത്തെ കാന്‍ഷി റാം ഭൂരിപക്ഷ വീക്ഷണത്തിലേക്കു മാറ്റി. ഈ മനശ്ശാസ്ത്രപരമായ പ്രയോഗം ഒബിസികളിലേക്കാള് കൂടുതല് പ്രാവര്‍ത്തികമായത് ദലിതരിലാണ്. യുപി സാഹചര്യത്തില്, ചുരുങ്ങിയത് ബിഎസ്പിക്കു വോട്ട് ചെയ്യുക എന്ന ദൃഢനിശ്ചയത്തോടെ, ദലിതരെ മുഴുവന് പോളിങ് ബൂത്തുകളിലേക്ക് എത്തിക്കാനെങ്കിലും കാന്‍ഷി റാമിനു കഴിഞ്ഞു. അതൊരു വലിയ നേട്ടം തന്നെയായിരുന്നു.\n1984ലെ തിരഞ്ഞെടുപ്പില്, യുപിയിലെ കോണ്‍ഗ്രസ് സ്ഥാനാര്‍ഥികളെ പരാജയപ്പെടുത്താനുള്ള ചരടുവലികള് കാന്‍ഷിറാം നടത്തി. 'ബഹുജന്' ആശയത്തിന്റെ പേരില് തിരഞ്ഞെടുപ്പിനെ നേരിടാന് തക്ക ആത്മവിശ്വാസമുള്ള സംഘമായി അദ്ദേഹം ദലിതരെ സംഘടിപ്പിച്ചു. ഒരുപാടു മണ്ഡലങ്ങളില്, ദലിതരെ കൂടാതെ, ഒബിസി വിഭാഗങ്ങളില് നിന്നോ മുസ്‌ലിംകളില് നിന്നോ ഒരു വിഭാഗം പതുക്കെപ്പതുക്കെ ബിഎസ്പിയുമായി ചേരുന്നത് അദ്ദേഹം ഉറപ്പുവരുത്തി. ഇത് ചില മണ്ഡലങ്ങളില് ബിഎസ്പിക്കു തിരഞ്ഞെടുപ്പു വിജയം പ്രദാനം ചെയ്യാന് തുടങ്ങി. ബഹുജന് സമാജത്തിന്റെ രൂപവല്‍ക്കരണത്തില് കേന്ദ്രീകരിക്കപ്പെട്ടവയായിരുന്നു അദ്ദേഹത്തിന്റെ സൈദ്ധാന്തിക വിശദീകരണങ്ങള്. പലരും കരുതിയപോലെ കേവലം തിരഞ്ഞെടുപ്പു വിജയങ്ങള്‍ക്കു പിറകെ മാത്രം പായുകയായിരുന്നില്ല അദ്ദേഹം. ജാതി ഉന്മൂലനത്തിന് ഇറങ്ങിപ്പുറപ്പെടും മുമ്പ് അംബേദ്കര് പ്രാവര്‍ത്തികമാക്കിയ അജണ്ട- കുത്തനെ നില്‍ക്കുന്ന ജാതിഗോവണി- നിര്‍ബന്ധമായും നെടുകെ വയ്‌ക്കേണ്ടതുണ്ട് എന്ന് അദ്ദേഹം ആവര്‍ത്തിച്ചുപറഞ്ഞു. അപ്പോള് മാത്രമേ ജാതിഗോവണിയുടെ പടികള് നാശോന്മുഖമാവുകയുള്ളൂ. രാഷ്ട്രീയശക്തിയെ പ്രധാന താക്കോലായി കാന്‍ഷി റാം പരിഗണിച്ചിരുന്നെങ്കിലും പ്രസ്തുത രാഷ്ട്രീയശക്തി നേടിയെടുക്കാനുള്ള പ്രക്രിയ, ബഹുജനങ്ങളുടെ സാമൂഹിക ശാക്തീകരണവുമായി ബന്ധപ്പെട്ടു പോവേണ്ടതുണ്ട്.\nബഹുജന് സമാജ് കേവലമൊരു രാഷ്ട്രീയ സമാജമല്ലെന്ന് അദ്ദേഹം ആവര്‍ത്തിച്ചുപറഞ്ഞു. അതൊരു സാമൂഹിക സമാജം കൂടിയാണ്. അദ്ദേഹത്തിന്റെ മുന്‍ഗാമികളായ സാമൂഹിക പരിഷ്‌കര്‍ത്താക്കളില് നിന്നു വ്യത്യസ്തമായി സാമൂഹിക ശാക്തീകരണത്തിന്റെ ഏജന്റായി രാഷ്ട്രീയശാക്തീകരണത്തെ അദ്ദേഹം തിരഞ്ഞെടുത്തു. രാഷ്ട്രീയ പരിഷ്‌കരണം സാമൂഹിക പരിഷ്‌കരണത്തിലേക്കും നയിക്കുമെന്ന സൂത്രവാക്യമാണ് അദ്ദേഹം ഉപയോഗിച്ചത്. പട്ടികജാതിക്കാര്, പട്ടികവര്‍ഗക്കാര്, ഒബിസികള് എന്നിവരുടെ ഇടയില് നിന്ന് ഉയര്‍ന്നുവരുന്ന വരേണ്യവര്‍ഗം അധികാരത്തെക്കുറിച്ചു കൂടുതല് ബോധമുള്ളവരായി മാറുകയാണെന്നും അധികാര രാഷ്ട്രീയവുമായി അടുക്കുകയാണെന്നും കാന്‍ഷി റാം തിരിച്ചറിഞ്ഞു.\nഭരണകൂട സ്ഥാപനങ്ങള് കൈകാര്യം ചെയ്യാനുള്ള അനുഭവസമ്പത്തു നേടിയ പട്ടികജാതിക്കാരായ ഉദ്യോഗസ്ഥര് അദ്ദേഹത്തിനു രഹസ്യമായി സഹായങ്ങള് നല്‍കി. കാന്‍ഷി റാമിന്റെ മഹത്തായ നേട്ടമായിരുന്നു അത്. അതേസമയത്തു തന്നെ ഉയര്‍ന്നുവരാന് തുടങ്ങിയ ഒബിസി രാഷ്ട്രീയക്കാരുടെ ഏറ്റവും വലിയ പോരായ്മയും അതുന്നെയായിരുന്നു. മുലായം സിങ്, ലാലുപ്രസാദ് യാദവ് എന്നിവരില് നിന്നു വ്യത്യസ്തമായി, തിരഞ്ഞെടുപ്പ് അജണ്ടയും സാമൂഹിക പരിഷ്‌കരണ അജണ്ടയും കാന്‍ഷി റാം പരസ്പരം സംയോജിപ്പിച്ചു.\nതന്റെ മതകാഴ്ചപ്പാട് അദ്ദേഹം തന്ത്രപരമായി മറച്ചുസൂക്ഷിച്ചു. സാമുദായികവാദത്തോട് അദ്ദേഹത്തിനു താല്‍പര്യമുണ്ടായിരുന്നില്ല. കാരണം, അംബേദ്കറൈറ്റ് എന്ന നിലയില്, മതമെന്ന നിലയില് ഹിന്ദുയിസത്തിനെയും വര്‍ഗീയ പ്രത്യയശാസ്ത്രമെന്ന നിലയില് ഹിന്ദുത്വത്തെയും വേര്‍തിരിക്കുന്നതില് അദ്ദേഹത്തിനു വിശ്വാസമുണ്ടായിരുന്നില്ല. അംബേദ്കറില് നിന്നു വ്യത്യസ്തമായി, രാഷ്ട്രീയത്തിനു ചുറ്റുമാണ് അദ്ദേഹത്തിന്റെ വ്യവഹാരം കേന്ദ്രീകരിക്കപ്പെട്ടിരുന്നത്. 'വോട്ട് ഹമാരാ, രാജ് തുമാര: നഹി ചലേഗാ' (ഞങ്ങളുടെ വോട്ടും നിങ്ങളുടെ ഭരണവും: അതു നടക്കില്ല) എന്നായിരുന്നു അദ്ദേഹത്തിന്റെ പ്രധാന മുദ്രാവാക്യം. ദലിതരുടെ പൗരാവകാശ പ്രഖ്യാപനമായിരുന്നു അത്.\nതിരഞ്ഞെടുപ്പു രാഷ്ട്രീയത്തിലെ കാന്‍ഷി റാമിന്റെ സ്വാതന്ത്ര്യ പ്രഖ്യാപനത്തിനു മുമ്പ്, ദലിത് നേതാക്കളായ ജഗ്ജീവന് റാം, രാംവിലാസ് പാസ്വാന് തുടങ്ങിയവരെപ്പോലുള്ളവര് മന്ത്രിമാരായി മാറുകയും ജഗ്ജീവന് റാമിനെപ്പോലുള്ള ഒരാള് കഴിവുള്ള ഭരണാധികാരിയായി അംഗീകരിക്കപ്പെടുകയും ചെയ്തു. പക്ഷേ, അവരൊന്നും തന്നെ സ്വന്തമായൊരു തിരഞ്ഞെടുപ്പു മണ്ഡലം ഒരിക്കലും ഉണ്ടാക്കിയെടുത്തില്ല. ജഗ്ജീവന് റാം, അല്ലെങ്കില് പാസ്വാന്, അതുമല്ലെങ്കില് മറ്റേതൊരു ദലിത് രാഷ്ട്രീയക്കാരനുമായിക്കൊള്ളട്ടെ, ദലിതര്‍ക്കു വേണ്ടി ഒരു രാഷ്ട്രീയ വിമോചന അജണ്ട അവരൊന്നും തന്നെ ആവിഷ്‌കരിച്ചു നടപ്പാക്കിയില്ല. കാന്‍ഷി റാം അതു നടപ്പാക്കി.\nകാന്‍ഷി റാം രംഗത്തേക്കു വന്നതിനുശേഷം ഒരുപാട് ദലിത് നേതാക്കള് സ്വയം ഭരണാധികാരികളായി ഉയര്‍ന്നുവരാന് തുടങ്ങി. ലാലുപ്രസാദ് യാദവ്, മുലായംസിങ് യാദവ് തുടങ്ങിയവരെപ്പോലുള്ള ഒബിസി നേതാക്കള് പോലും കാന്‍ഷി റാമിന്റെ നയതന്ത്രങ്ങളോട് ഒരുപാടു കടപ്പെട്ടവരാണ്. ഒരു നയതന്ത്രജ്ഞനെന്ന നിലയില്, പ്രധാനമന്ത്രിപദവിയില് കുറഞ്ഞ ഒരു സ്ഥാനവും വഹിക്കാന് അദ്ദേഹം ഒരുക്കമായിരുന്നില്ല. മുഖ്യമന്ത്രിപദം പോലുള്ള ചെറിയ പദവികള് അദ്ദേഹത്തിന്റെ കഴിവുകളെ ക്ഷയിപ്പിക്കുമെന്നും പ്രധാനമന്ത്രിപദവി കൈയാളുന്ന ഒരാള്‍ക്ക് ഏതൊരു മുഖ്യമന്ത്രിക്കു മേലും കുരുക്കിടാന് സാധിക്കുമെന്നും അദ്ദേഹം എന്നോടൊരിക്കല് സ്വകാര്യമായി പറഞ്ഞിരുന്നു. യുപിയുടെ മുഖ്യമന്ത്രി ആവുന്നതിനെക്കുറിച്ച് അദ്ദേഹം ചിന്തിക്കാതിരുന്നതിനും അക്കാലത്ത് വളരെ ചെറുപ്പമായിരുന്ന മായാവതിക്കു മുഖ്യമന്ത്രിസ്ഥാനം കൈമാറിയതിനും കാരണം അതായിരിക്കാന് സാധ്യതയുണ്ട്.\nരാഷ്ട്രപതിയാവാന് അദ്ദേഹത്തിനു താല്‍പര്യമുണ്ടോ എന്നറിയാന് ബിജെപി ആളുകളെ അയച്ചിരുന്നു എന്ന കിംവദന്തി അന്നു പരന്നിരുന്നു. അദ്ദേഹം അതു നിരസിച്ചതായി പറയപ്പെടുന്നു. അതു സത്യമാണെങ്കിലും അല്ലെങ്കിലും ശരി, ദരിദ്രരില് ദരിദ്രരെ ഉദ്ബുദ്ധരാക്കിയ മനുഷ്യന് എന്ന നിലയിലാണ് ഇന്ത്യന് ചരിത്രം അദ്ദേഹത്തെ സ്മരിക്കുക. തന്നെക്കുറിച്ച് ഇന്ത്യന് മാധ്യമങ്ങള് എന്ത് എഴുതി, എന്ത് എഴുതിയില്ല എന്നതൊന്നും അദ്ദേഹം കാര്യമാക്കിയില്ല. ഇന്ത്യന് മാധ്യമലോകം എല്ലായ്‌പ്പോഴും അദ്ദേഹത്തോടു ക്രൂരമായാണു പെരുമാറിയത്. പക്ഷേ, അതൊന്നും തന്നെ അദ്ദേഹത്തെ ഒരുതരത്തിലും ബാധിച്ചില്ല.\nഅവിവാഹിതനായിരുന്ന ആ സാധാരണ മനുഷ്യനാണ് വര്‍ത്തമാനകാല ഇന്ത്യന് രാഷ്ട്രീയത്തിലെ എല്ലാ മാറ്റങ്ങള്‍ക്കും കാരണം. ബഹുജനങ്ങളെ (എസ്‌സികളും എസ്ടികളും ഒബിസികളും ചേര്‍ന്ന വിഭാഗത്തെ) ഒരു മഹാ സാമൂഹിക രാഷ്ട്രീയശക്തിയാക്കി അദ്ദേഹം മാറ്റി. എന്റെ വീക്ഷണത്തോടു യോജിച്ചാലും ഇല്ലെങ്കിലും ശരി, ബുദ്ധനും ഫൂലേക്കും പെരിയാറിനും അംബേദ്കറിനും ശേഷം അദ്ദേഹമായിരിക്കും ഇന്ത്യയിലെ ഏറ്റവും വലിയ സാമൂഹിക രാഷ്ട്രീയ പരിഷ്‌കര്‍ത്താവ്. ി\n(കടപ്പാട്: ഉത്തരകാലം ഡോട്ട്‌കോം)


ആഫ്രിക്കയിൽ ഒന്നരലക്ഷം കോവിഡ് ബാധിതർ ; അമേരിക്കയിൽ മരണസംഖ്യ 108000 കടന്നു | World | Deshabhimani | Thursday Jun 4, 2020\nദുബായിൽ ഷോപ്പിങ് മാളുകൾ തുറന്നു\nഇന്ത്യയ്‌ക്കൊപ്പം ജനസംഖ്യയുള്ള ആഫ്രിക്കയിൽ കോവിഡ് ബാധിതരുടെ എണ്ണം 150,000 കടന്നു. 4534 പേർ ഇതുവരെ മരിച്ചു. വൈറസിന്റെ പ്രാദേശിക വ്യാപനം വർധിക്കുമ്പോഴും പലയിടത്തും വൈദ്യസഹായം എത്താത്ത സ്ഥിതിയാണുള്ളത്. റുവാണ്ടയിൽ കോവിഡ് ബാധിച്ച് ആദ്യമരണം റിപ്പോർട്ട് ചെയ്തതിനാൽ ലോക്‌ഡൗൺ പിൻവലിക്കുന്നത് നീട്ടി.\nആഫ്രിക്കയിലെ വിമാന സർവീസുകളെയും കോവിഡ്–-19 കാര്യമായി ബാധിച്ചു. കാൽനൂറ്റാണ്ടിനിടയിൽ ആദ്യ സാമ്പത്തികമാന്ദ്യത്തെ നേരിടുകയാണ് ആഫ്രിക്ക. മിക്ക വിമാന സർവീസുകളും ഇതെങ്ങനെ അതിജീവിക്കുമെന്ന് സംശയത്തിലാണ്. ഏതോപ്യയിൽ ചില വിമാനക്കമ്പനികൾ കാർഗോ സർവീസ് തുടങ്ങിയിരുന്നു.\n● അമേരിക്കയിൽ മരണസംഖ്യ 108000 കടന്നു. നേഴ്‌സിങ് ഹോമുകളിൽ താമസിച്ചിരുന്ന 26000 പേരെങ്കിലും മരിച്ചിട്ടുണ്ട്.\n● പാകിസ്ഥാനിൽ പ്രവിശ്യാ സഭാംഗം കോവിഡ് ബാധിച്ച് മരിച്ചു. 4065 പേർ പുതുതായി രോഗബാധിതരായി. 83,021 പേരാണ് ആകെ രോഗബാധിതർ.\n● ദുബായിൽ സുരക്ഷാ മുൻകരുതലുകളോടെ ഷോപ്പിങ് മാളുകൾ തുറന്നു. മാർച്ച് 23നാണ് ഇവ അടച്ചത്.\n● യുഎഇയിൽ 200 പേരാണ് മരിച്ചത്. 35,788 പേർ രോഗബാധിതരാണ്.\n● കോവിഡ് ബാധിതരുടെ എണ്ണം വർധിക്കുന്നതിനിടയിൽ ദക്ഷിണ കൊറിയയിൽ സ്കൂളുകൾ തുറന്നു. 11,590 പേർ ഇവിടെ രോഗബാധിതരാണ്. 273 പേർ മരിച്ചു.\n● ജർമനി ജൂൺ 15ന് യൂറോപ്യൻ രാജ്യങ്ങൾക്കുള്ള യാത്രാവിലക്ക് നീക്കും.\n● ബംഗ്ലാദേശിൽ ബോട്ട് സർവീസുകൾ പുനരാരംഭിച്ചു.


ട്രോളുകൾ നിരോധിക്കണം, വൃത്തികെട്ട കമന്റ്സ് ഇടുന്നവർക്കെതിരെ കേസ് എടുക്കണം, ഇങ്ങനെയുള്ളവർ വളരാൻ പാടില്ല: മുഖ്യമന്ത്രിയോട് ഗായത്രി സുരേഷ് | World Malayali Live\nമലയാളത്തിന്റെ റൊമാന്റിക് ഹീറോ ആയിരുന്ന കുഞ്ചാക്കോ ബോബൻ നായകനായി 2015ൽ പുറത്തിറങ്ങിയ ജമ്‌നാപ്യാരി എന്ന സിനിമയിലൂടെ എത്തി ഒരു പിടി മലയാള സിനിമകളിൽ അഭിനയിച്ച് പ്രക്ഷകർക്ക് ഏറെ സുപരിചിതയായ നടിയാണ് ഗായത്രി സുരേഷ്.\nഎന്നും വിവാദങ്ങളുടെ കൂടപ്പിറപ്പായ നടി ഗായത്രി സുരേഷ് അടുത്തിടെയും വിവാദത്തിൽ പെട്ടിരുന്നു. കൊച്ചിയൽ വാഹന അ പ കടം ഉണ്ടാക്കി നിർത്താതെ പോയതും നടിയെ നാട്ടുകാർ പിൻതുടർന്ന് പിടിച്ചതും നടി കൈകൂപ്പി മാപ്പു ചോദിച്ചതും ഒക്കെ കഴിഞ്ഞ ദിവസങ്ങളായി സോഷ്യൽ മീഡിയയിൽ വൈറലാണ്.\nഅതേ സമയം നടി നേരത്തെ മുതൽ വിവാദങ്ങളുടെ കൂട്ടുകാരിയാണ്. നേരത്തെ സീരിയലിനെക്കുറിച്ച് വീഡിയോ ചെയ്ത് ഫേസ്ബുക്കിലിട്ടതിന് പിന്നാലെ വലിയ വിമർശനങ്ങളും അധിക്ഷേപങ്ങളും നടിക്ക് ഏൽക്കേണ്ടി വന്നിരുന്നു. അതിന് ശേഷം കുറേ നാളത്തേക്ക് വീഡിയോ ഒന്നും ചെയ്തിരുന്നില്ല.\nഅന്ന് പുലിവേഷത്തിൽ വൈറലായ പാർവ്വതി ഇന്ന് കുളിവേഷത്തിൽ സോഷ്യൽ മിീഡിയയിൽ, താരത്തിന്റെ കുളിസീൻ വീഡിയോ കണ്ട് കണ്ണുതള്ളി ആരാധകർ\nപിന്നീട് വീണ്ടും ഇൻസ്റ്റഗ്രാമിൽ വീഡിയോ പോസ്റ്റ് ചെയ്യാനൊക്കെ തുടങ്ങിയിരുന്നു. ഏറ്റവും അവസാനം ചെയ്ത വീഡിയോ കൊച്ചിയിലെ സംഭവത്തെ കുറിച്ചുള്ള ന്യായീകരണ വീഡിയോ ആയിരുന്നു. അതിന് ധാരാളം ട്രോളുകൾ നടി ഇപ്പോഴും ഏറ്റു വാങ്ങുകയാണ്\nഇപ്പോഴിതാ സോഷ്യൽ മീഡിയയിലെ ട്രോളുകൾ നിരോധിക്കണമെന്ന ആവശ്യവുമായി രംഗത്ത് എത്തിയിരിക്കുകയാണ് ഗായത്രി സുരേഷ്. താരത്തിന്റെ വാക്കുകൾ ഇങ്ങനെ:\nഎനിക്ക് പറയാനുള്ളത് പിണറായി വിജയൻ സാറിനോടാണ്. മുഖ്യമന്ത്രിയോട്. സാറിനെ ഒരുപാട് ബഹുമാനിക്കുകയും ആരാധിക്കുകയും ചെയ്യുന്ന ആളാണ് ഞാൻ. സാർ ഇത് കേൾക്കുമെന്ന് കരുതുന്നു. ഇത് നടക്കുമോ എന്നറിയില്ല. എന്നാലും എനിക്കിത് പറയാൻ തോന്നി.\nഎന്തെങ്കിലും ഒരു നടപടിയെടുക്കണം. ഇങ്ങനെയുള്ളവർ വളരാൻ പാടില്ല. അവർക്ക് കേരളത്തെ തന്നെ നശിപ്പിക്കാൻ ശക്തിയുണ്ട്. ഞാൻ പറയുന്നതിൽ കാര്യമുണ്ടെന്ന് ആർക്കെങ്കിലും തോന്നുന്നുണ്ടെങ്കിൽ എന്നെ പിന്തുണയ്ക്കുക ആണെങ്കിൽ നമുക്ക് സമൂഹത്തിൽ വലിയൊരു മാറ്റം കൊണ്ടു വരാനാകും.\nസോഷ്യൽ മീഡിയയിലെ ഒന്നോ രണ്ടോ ലക്ഷം പേരെ കേരളമാക്കി മാറ്റരുത്. ആളുകളെ അടിച്ചമർത്തരുത്. എന്തെങ്കിലും നടപടിയെടുക്കണം. ട്രോൾസ് നിരോധിക്കുകയോ വൃത്തികെട്ട കമന്റ്സ് ഇടുന്നവർക്കെതിരെ കേസ് എടുക്കുകയോ അങ്ങനെ എന്തെങ്കിലും ചെയ്യണം.\nവീഡിയോയിൽ പറയുന്നത് ഞാൻ ദിലീപേട്ടന്റെ വീട്ടിലേക്ക് പോവുകയാണത്രേ. ദിലീപേട്ടനെ വല വീശിപ്പിടിക്കാൻ. അങ്ങനെ കാവ്യ ചേച്ചിയുടെ ജീവിതം തകർക്കാൻ. എനിക്ക് ഇവരെ അറിയുക പോലുമില്ല. ദിലീപേട്ടനെ എനിക്ക് ഭയങ്കര ഇഷ്ടമാണ്. ദിലീപേട്ടനൊപ്പം അഭിനയിക്കുക എന്നത് എന്റെ സ്വപ്നങ്ങളിൽ ഒന്നാണ്. പക്ഷെ ഇവരെയാരേയും എനിക്ക് പേഴ്സണലി അറിയില്ലെന്നും താരം പറയുന്നു.\n2015ൽ പുറത്തിറങ്ങിയ ജമ്നാപ്യാരി എന്ന ചിത്രത്തിലൂടെ സിനിമാലോകത്തെത്തി ചുരുങ്ങിയ സിനിമകളിലൂടെ മലയാളിയുടെ മനസിൽ സ്ഥാനം പിടിച്ച നടിയാണ് ഗായത്രി സുരേഷ്. ഒരേ മുഖം, ഒരു മെക്‌സികൻ അപാരത, സഖാവ്, കല വിപ്ലവം പ്രണയം, വർണ്യത്തിൽ ആശങ്ക തുടങ്ങിയവയാണ് ഗായത്രി വേഷമിട്ട മറ്റു ചിത്രങ്ങൾ.\nPrevious articleഅന്ന് പുലിവേഷത്തിൽ വൈറലായ പാർവ്വതി ഇന്ന് കുളിവേഷത്തിൽ സോഷ്യൽ മിീഡിയയിൽ, താരത്തിന്റെ കുളിസീൻ വീഡിയോ കണ്ട് കണ്ണുതള്ളി ആരാധകർ\nNext articleദളപതി വിജയ് ഒരു സൂപ്പർ ഹീറോ ആണെന്ന് ദുൽഖർ സൽമാൻ, കാരണം കേട്ട് കൈയ്യടിച്ച് ആരാധകർ


പ്രായത്തട്ടിപ്പ്; ഇന്ത്യന് അണ്ടര് 19 താരത്തിന് വിലക്ക്, നൈറ്റ് റൈഡേഴ്‌സ് താരങ്ങള്‍ക്കും പിടി വിണേക്കും | former indian under 19 player banned by ddca\nപ്രായത്തട്ടിപ്പ്; ഇന്ത്യന് അണ്ടര് 19 താരത്തിന് വിലക്ക്, നൈറ്റ് റൈഡേഴ്‌സ് താരങ്ങള്‍ക്കും പിടി വിണേക്കും\nNew Delhi, First Published 31, Dec 2019, 3:53 PM\nപ്രായത്തില് കൃത്രിമം കാണിച്ചതിന് യുവതാരം മന്‍ജോത് കല്‍റയ്ക്ക് ദില്ലി ഡ്രിസ്ട്രിക്ട് ക്രിക്കറ്റ് അസോസിയേഷന് വിലക്കേര്‍പ്പെടുത്തി. കല്‍റയെ കൂടാതെ കൊല്‍ക്കത്ത നൈറ്റ് റൈഡേഴ്‌സിന്റെ നിതീഷ് റാണ, ശിവം മാവി എന്നിവര്‍ക്കെതിരെയും നടപടി വന്നേക്കും.\nദില്ലി: പ്രായത്തില് കൃത്രിമം കാണിച്ചതിന് യുവതാരം മന്‍ജോത് കല്‍റയ്ക്ക് ദില്ലി ഡ്രിസ്ട്രിക്ട് ക്രിക്കറ്റ് അസോസിയേഷന് വിലക്കേര്‍പ്പെടുത്തി. കല്‍റയെ കൂടാതെ കൊല്‍ക്കത്ത നൈറ്റ് റൈഡേഴ്‌സിന്റെ നിതീഷ് റാണ, ശിവം മാവി എന്നിവര്‍ക്കെതിരെയും നടപടി വന്നേക്കും. ഇരുവരും പ്രായത്തട്ടിപ്പ് നടത്തിയിട്ടുണ്ടെന്നാണ് പുറത്തുവരുന്ന വിവരം.\nപ്രായാടിസ്ഥാനത്തിലുള്ള മത്സരങ്ങളില് നിന്ന് മാത്രമാണ് കല്‍റയ്ക്ക് വിലക്കുള്ളത്. ഐപിഎല് ഉള്‍പ്പെടെയുള്ള മറ്റ് സീനിയര് ലെവല് ടൂര്‍ണമെന്റുകളില് കളിക്കാന് താരത്തിന് വിലക്ക് തടസമാകില്ല. ഇന്ത്യ കിരീടം ചൂടിയ 2018 ലെ അണ്ടര് 19 ലോകകപ്പിന്റെ ഫൈനലില് ഓസ്‌ട്രേലിയക്കെതിരെ സെഞ്ചുറി നേടിയ താരമാണ് കല്‍റ. ഈ മത്സരത്തില് മാന് ഓഫ് ദ മാച്ച് പുരസ്‌കാരവും കല്‍റയ്ക്കായിരുന്നു.\nപിന്നാലെ നടന്ന ഐപിഎലില് താരത്തെ ഡല്‍ഹി കാപിറ്റല്‍സ് സ്വന്തമാക്കി. എന്നാല് ഈ സീസണില് താരത്തെ ടീമില് നിന്ന് ഒഴിവാക്കിയിരുന്നു. എന്നാല് ഇത്തവണ താരലേലത്തില് കല്‍റയെ മേടിക്കാനും ആളുണ്ടായിരുന്നില്ല. അഭ്യന്തര ക്രിക്കറ്റിലും ഡെല്‍ഹി ടീമിലെ സ്ഥിരാംഗമല്ല കല്‍റ. റാണ, മാവി എന്നിവര്‍ക്കും പ്രായത്തില് കൃത്രിമം കാണിച്ചതിന് പണി കിട്ടിയേക്കുമെന്ന് സൂചനകളുണ്ട്. ഐപിഎല്ലില് കൊല്‍ക്കത്ത നൈറ്റ് റൈഡേഴ്‌സിന്റെ പ്രധാന താരങ്ങളാണ് ഇരുവരും. പ്രായത്തട്ടിപ്പിന്റെ കാര്യത്തില് 2015ല് ബിസിസിഐ യുടെ വിലക്ക് നേരിട്ടിട്ടുള്ള താരമാണ് റാണ.\nLast Updated 31, Dec 2019, 4:14 PM\nmanjot kalra banned\nmanjot kalra u19\nNitish Rana age\nഒറ്റയാനായി ധവാന്, ഐപിഎല്ലില് രണ്ടാം സെഞ്ചുറി; പഞ്ചാബിനെതിരെ ഡല്‍ഹിക്ക് ഭേദപ്പെട്ട സ്കോര്\nപഞ്ചാബിനെതിരെ ഡല്‍ഹിക്ക് ടോസ്, വന് മാറ്റവുമായി ഡല്‍ഹി\nലണ്ടന് യാത്ര വിവാദത്തിൽ ഒടുവില് പ്രതികരിച്ച് പി വി സിന്ധു


സംരംഭകരാകാം: വനിതകളെയും ക്ഷണിക്കുന്നു | StartUp| Sijo Kuruvila George\nസംരംഭകരാകാം: വനിതകളെയും ക്ഷണിക്കുന്നു\nവനിതാ സംരംഭകർക്കായുള്ള സ്റ്റാർട്ടപ്പ് ആക്സിലറേറ്റർ പദ്ധതിയാണ് സോൺ സ്റ്റാർട്ടപ്പ്സ് നടത്തുന്ന എംപവർ സോൺ. 15 വനിതാ സംരംഭകർ അടങ്ങുന്ന സംഘത്തിന് പദ്ധതിയുെട ഭാഗമായി ആറ് ആഴ്ച പരിശീലനം നൽകും.\nOct 11, 2016, 09:00 AM IST\nഎംപവര് സോണിന്റെ ആദ്യബാച്ചിലെ വനിതാ സംരംഭകര് അധികൃതര്‍ക്കും അതിഥികള്‍ക്കുമൊപ്പം\nവനിതാ സംരംഭകത്വത്തെ പ്രോത്സാഹിപ്പിക്കുന്നതിനായി ഒട്ടേറെ പദ്ധതികൾ നിലവിലുണ്ട്. അടുത്ത വർഷങ്ങളിലായി അതിൽ നല്ല വർദ്ധനയും കാണാനാകുന്നുണ്ട്. കോർപ്പറേറ്റ് സ്ഥാപനങ്ങളുടെ നേതൃത്വത്തിലും ഇത്തരത്തിലുള്ള പദ്ധതികൾ നടക്കുന്നു. കേന്ദ്ര ശാസ്ത്ര സാങ്കേതിക വകുപ്പിന്റെ സഹകരണത്തോടെ വനിതാ സംരംഭകത്വം പ്രോത്സാഹിപ്പിക്കുന്നതിനായി നടപ്പാക്കുന്ന രണ്ട് പദ്ധതികളെക്കുറിച്ചാകട്ടെ ഇത്തവണ.\nവനിതാ സംരംഭകർക്കായുള്ള സ്റ്റാർട്ടപ്പ് ആക്സിലറേറ്റർ പദ്ധതിയാണ് സോൺ സ്റ്റാർട്ടപ്പ്സ് നടത്തുന്ന എംപവർ സോൺ. 15 വനിതാ സംരംഭകർ അടങ്ങുന്ന സംഘത്തിന് പദ്ധതിയുെട ഭാഗമായി ആറ് ആഴ്ച പരിശീലനം നൽകും. ഏപ്രിലിലാണ് പദ്ധതിക്ക് തുടക്കമായത്. ജൂലായ് 29ന് ആദ്യ ബാച്ചിന്റെ പരിശീലനം സമാപിച്ചു.\nമുംബൈയിൽ ബി.എസ്.ഇ.കെട്ടിടത്തിൽ സ്ഥിതിചെയ്യുന്ന സോൺ സ്റ്റാർട്ടപ്പിന്റെ ഓഫീസിലും മറ്റൊരു പങ്കാളിയായ നിഷിത് ദേശായ് അസോസിയേറ്റ്സിന്റെ ഓഫീസിലുമായിട്ടാണ് പരിശീലനങ്ങൾ. ശില്പശാലകളും പ്രഭാഷണവുമാണ് ഇതിന്റെ ഭാഗമായി നടത്തുന്നത്. ഇന്ത്യയിൽ എവിടെനിന്നുമുള്ള വനിതാ സംരംഭകർക്ക് പങ്കെടുക്കാം. തിരഞ്ഞെടുക്കപ്പെട്ടവർക്ക് പരിശീലനത്തിൽ പങ്കെടുക്കുന്നതിനുള്ള യാത്രാ ചെലവും താമസ സൗകര്യവും പദ്ധതിയുടെ ഭാഗമായി ലഭിക്കും.\nപരിശീലനത്തിൽ മികവ് കാണിക്കുന്ന ആദ്യ മൂന്ന് സ്ഥാനക്കാർക്ക് സമ്മാനവുമുണ്ട്. ഒന്നാം സ്ഥാനത്തിന് 10 ലക്ഷവും രണ്ടാം സ്ഥാനത്തിന് ഏഴ് ലക്ഷവും മൂന്നാം സ്ഥാനത്തിന് അഞ്ച് ലക്ഷവും ലഭിക്കും. 15 പേരിൽ ഒരാൾക്ക് സൗജന്യമായി വടക്കേ അമേരിക്കയിൽ സ്ഥിതിചെയ്യുന്ന ഡിജിറ്റൽ മീഡിയ സോൺ ഇൻക്യുബേറ്റർ സന്ദർശിക്കാനും അവിടന്ന് പരിശീലനം നേടാനും അവസരം ലഭിക്കും.\nമുംബൈ ആസ്ഥാനമായി പ്രവർത്തിക്കുന്ന സുഹാനി മോഹൻ സ്ഥാപകയായ സരൾ ഡിസൈൻസ് എന്ന സ്ഥാപനമാണ് ആദ്യ ബാച്ചിൽ 10 ലക്ഷം രൂപയ്ക്ക് അർഹമായത്. രണ്ടും മൂന്നും സ്ഥാനങ്ങൾ ലഭിച്ചത് ഡാസ്ൽ സ്ഥാപക അദിതി ഛദ്ദയ്ക്കും ശുഭ് പൂജ സ്ഥാപക സൗമ്യ വർധനുമാണ്. ഈ സ്ഥാപനങ്ങളിലേക്ക് സീഡ് നിക്ഷേപമായാണ് ഈ പാരിതോഷിക തുകകൾ നൽകുന്നത്.\nഡിജിറ്റൽ മീഡിയ സോൺ സന്ദർശിക്കാൻ അവസരം ലഭിച്ചത് ക്ലൗഡ് റിനോയുടെ സ്ഥാപകയായ താരുഷ മിത്തലിനും. വിജയകരമായി ആദ്യ ബാച്ച് പൂർത്തിയാക്കിയ സാഹചര്യത്തിൽ ഈ പദ്ധതിയുമായി മുന്നോട്ടു പോകുക തന്നെ ചെയ്യും എന്നാണ് അധികൃതർ പറയുന്നത്. ഒരു വർഷം മൂന്ന് ബാച്ചുകൾ വീതം നടത്താനാണ് പദ്ധതിയെന്ന് സോൺ സ്റ്റാർട്ടപ്പ്സ് ഇന്ത്യ മേധാവി അജയ് പറയുന്നു. കൂടുതൽ വിവരങ്ങള്‍ക്ക്: http://empowerzone.me/\nഅനിത ബോർഗ് ഇൻസ്റ്റിറ്റ്യൂട്ട് ഇന്ത്യ എന്ന ലാഭരഹിത സ്ഥാപനത്തിന്റെ നേതൃത്വത്തിലുള്ള പദ്ധതിയാണ് ഡബ്ല്യു. ഇ.ക്യു. (Women Entrepreneurship Quest). തുടക്കക്കാരായ വനിതാ സംരംഭകരെ പ്രോത്സാഹിപ്പിക്കാൻ ഉദ്ദേശിച്ചാണ് ഈ പദ്ധതി. സ്റ്റാർട്ടപ്പ് മത്സരത്തിന്റെ മാതൃകയിലാണ് ഈ പദ്ധതി.\nതിരഞ്ഞെടുക്കപ്പെടുന്ന 25 പേർക്ക് ബെംഗളൂരുവിൽ നടക്കുന്ന ജി.എച്ച്.സി.ഐ. കോൺഫറൻസിൽ പങ്കെടുക്കുന്നതിന് അവസരം ലഭിക്കും. അതിൽ നിന്നും തിരഞ്ഞെടുക്കുന്ന 10 പേർക്ക് സിലിക്കൺ വാലി സന്ദർശിക്കുന്നതിനുള്ള അവസരമാണ് പാരിതോഷികമായി ലഭിക്കുന്നത്. സ്റ്റാൻഫഡ്, െബർക് ലി എന്നീ സർവകലാശാലകൾ സന്ദർശിക്കുന്നതിനും അവിടെ നിന്ന് പരിശീലനം നേടുന്നതിനും അവസരമുണ്ട്.\nഎല്ലാ വർഷവും നടക്കുന്നതാണ് ഈ പദ്ധതി. ഇതിന്റെ ആറാമത്തെ പതിപ്പാണ് ഈ വർഷം. എല്ലാ വർഷവും ജി.എച്ച്.സി.ഐ. കോൺഫറൻസിനോട് അനുബന്ധിച്ചാണ് ഇത് നടക്കുന്നതും. കോൺഫറൻസിന്റെ സമാപന വേളയിലാണ് വിജയികളെ പ്രഖ്യാപിക്കുന്നത്. ഡബ്ല്യു. ഇ.ക്യു.വിലേക്ക് ഇപ്പോൾ അപേക്ഷിക്കാം. ഒക്ടോബർ 16 വരെ അപേക്ഷകൾ സ്വീകരിക്കും. ജി.എച്ച്.സി.ഐ. വെബ്‌സൈറ്റ് മുഖേനയാണ് അപേക്ഷിക്കേണ്ടത്. http://bit.ly/2dQgyKo\nഭാഗമാകാം എഫ്.ബി. ലൈവിൽ\nഡബ്ല്യു. ഇ.ക്യു. എന്ന പദ്ധതിയും അതു നൽകുന്ന അവസരങ്ങളും എല്ലാവരിലേക്കും എത്തിക്കുന്നതിന്റെ ഭാഗമായി മുൻകാല വിജയികളിൽ ചിലർ എഫ്.ബി. ലൈവ് വഴി അവരുടെ കഥകളും അനുഭവങ്ങളും പങ്കുവയ്ക്കുന്നു. സംരംഭകത്വ പ്രയാണത്തെപ്പറ്റിയും സിലിക്കൺവാലി യാത്രയെപ്പറ്റിയും എല്ലാമുള്ള അനുഭവങ്ങൾ ഇവിടെ കേട്ടറിയാം.\nഎഫ്.ബി. ലൈവ് ആയതിനാൽ സംശയങ്ങൾ ചോദിക്കാനും അവസരമുണ്ടാകും. ഇതിൽ ഭാഗമാകാൻ ആഗ്രഹിക്കുന്നവർ എ.ബി.ഐ. ഇന്ത്യയുടെ ഫെയ്സ്ബുക്ക് പേജ് സന്ദർശിക്കുക - https://www.facebook.com/AnitaBorgIndia/\nഇവ രണ്ടും കൂടാതെ നേരത്തെ പറഞ്ഞിരുന്നത് പോലെ മറ്റു പല അവസരങ്ങളും ഇന്നുണ്ട്. ആശയം മാത്രം കൈമുതലായുള്ളവർക്ക് അപേക്ഷിക്കാവുന്ന ഒന്നാണ് തിങ്ക് ബിഗ്, വീ പിച്ച് (Think Big We Pitch) പദ്ധതി. ആകെ ചെയ്യേണ്ടത് നിശ്ചിത മാതൃകയിൽ നിങ്ങളുടെ ആശയത്തെപ്പറ്റി പ്രതിപാദിക്കുന്ന ഒരു വീഡിയോ ഫെയ്സ്ബുക്കിൽ അപ്‌ലോഡ് ചെയ്യുകയെന്നതാണ്.\nതിരഞ്ഞെടുക്കപ്പെടുന്ന 100 ആശയങ്ങളുടെ ഉടമകളെ തിങ്ക് ബിഗ് കോൺഫറൻസിലേക്ക് ക്ഷണിക്കും. തിരഞ്ഞെടുക്കപ്പെടുന്ന അഞ്ചു പേർക്ക് 25 ലക്ഷം വിലമതിക്കുന്ന സമ്മാനങ്ങൾ ലഭിക്കും. കർണാടക സർക്കാറിന്റെ സഹകരണത്തോടെയാണ് പദ്ധതി നടപ്പാക്കുന്നത്. വീ കണക്ട് ഇന്റർനാഷണൽ എന്ന സംഘടനയാണ് നടത്തിപ്പുകാർ. കൂടുതൽ വിവരങ്ങൾ WEConnectInternationalIndia എന്ന ഫെയ്സ്ബുക്ക് പേജിൽ നിന്ന് ലഭിക്കും.


രാജ്യത്ത് മെയ്3വരെ ട്രെയിന് സര്‍വീസ് ഇല്ല -\nHome News Desk രാജ്യത്ത് മെയ്3വരെ ട്രെയിന് സര്‍വീസ് ഇല്ല\nരാജ്യത്ത് മെയ്3വരെ ട്രെയിന് സര്‍വീസ് ഇല്ല\nകൊവിഡ് 19 ന്റെ പശ്ചാത്തലത്തില് രാജ്യത്ത് മെയ്3വരെ ട്രെയിന് സര്‍വീസ് ഉണ്ടായിരിക്കില്ല. പ്രധാനമന്ത്രി നരേന്ദ്രമോദി ലോക്ക് ഡൗണ് മെയ്3വരെ ദീര്‍ഘിപ്പിച്ചിരുന്നു. ഇതിനു പിന്നാലെയാണ് ലോക്ക് ഡൗണ് കാലയളവില് ട്രെയിന് ഓടില്ലെന്ന് റെയില്‍വേ അറിയിച്ചത്.\nഅതേസമയം ഏപ്രില് 20 വരെ രാജ്യത്ത് കര്‍ശന നിയന്ത്രണങ്ങളാണ് ഏര്‍പ്പെടുത്തിയിരിക്കുന്നത്. എന്നാല് 20 ന് ശേഷം രോഗ വ്യാപനം കുറഞ്ഞ ഇടങ്ങളില് നിയന്ത്രണങ്ങള്‍ക്ക് ഇളവ് അനുവദിച്ചാലും ലോക്ക് ഡൗണ് അവസാനിക്കുന്ന മെയ്3വരെ ട്രെയിന് ഓടില്ല.\nഏപ്രില് 14 അര്‍ധരാത്രി വരെയായിരുന്നു നേരത്തെ ട്രെയിന് സര്‍വീസ് നിര്‍ത്തിവെച്ചത്. ഇതാണ് ഇപ്പോള് പ്രധാനമന്ത്രിയുടെ പ്രഖ്യാപനമനുസരിച്ച് മെയ്3വരെ നീട്ടിയത്. മെയില്, എക്‌സ്പ്രസ്, പാസഞ്ചര്, മെട്രോ ട്രെയിന് സര്‍വീസുകളെല്ലാം മെയ്3അര്‍ധരാത്രി വരെ നിശ്ചലമായിരിക്കും.


Aliens | അന്യഗ്രഹജീവികളുമായി മനുഷ്യൻ എന്ന് ബന്ധം സ്ഥാപിക്കും? കൽപ്പിതകഥകൾ യാഥാർഥ്യമാകുമെന്ന് പ്രവചിച്ച് ഗവേഷകർ | Study Predicts Exact Date When Humanity Will Make First Contact With Aliens – News18 Malayalam\nവ്യക്തമായ സിദ്ധാന്തങ്ങളിലൂടെ മനുഷ്യര് അന്യഗ്രഹജീവികളുമായി ആദ്യമായി ബന്ധപ്പെടുന്ന കൃത്യ സമയം പ്രവചിച്ചിരിക്കുകയാണ് ഒരു കൂട്ടം ഗവേഷകര്.\nLast Updated : October 28, 2021, 14:04 IST\nഭൂമിക്ക് പുറത്തുള്ള ഒരു ലോകം എന്നത് കഥകളിലൂടെയും സിനിമകളിലൂടെയും ഒക്കെ നമ്മള് സങ്കല്‍പിച്ച് സൃഷ്ടിച്ചിട്ടുണ്ട്. അന്യഗ്രഹ ജീവികളുമായി (Aliens) ബന്ധം സ്ഥാപിക്കുന്ന സാഹസിക ശൂന്യാകാശ ഗവേഷകരുടെ ശാസ്ത്ര കൽപ്പിത കഥകളും (Science Fiction) നമ്മൾ കേട്ടിട്ടുണ്ട്. ഇതൊന്നുംയഥാര്‍ത്ഥമല്ലെന്ന് നമുക്ക് നൂറ് ശതമാനം അറിയുകയും ചെയ്യാം. എങ്കിലും മനസ്സില് ഒരു സംശയം ബാക്കിയുണ്ടാവും, അങ്ങനെയൊക്കെ സംഭവിക്കുമോ? യഥാര്‍ത്ഥത്തില് ഭൂമിക്ക് പുറത്തുള്ള ജീവിവര്‍ഗ്ഗങ്ങളുമായി നമ്മള് സമ്പര്‍ക്കം പുലര്‍ത്തുമോ? എന്നാല് അധികം സംശയിക്കേണ്ട, അത് സംഭവിക്കുമെന്ന് ഉറപ്പിച്ചു പറയുന്നതോടൊപ്പം അതെന്ന് നടക്കുമെന്ന് കൃത്യമായി പ്രവചിക്കുക കൂടിയാണ് ശാസ്ത്രലോകം.\nവിശ്വാസം വരുന്നില്ലേ? വ്യക്തമായ സിദ്ധാന്തങ്ങളിലൂടെ മനുഷ്യര് അന്യഗ്രഹജീവികളുമായി ആദ്യമായി ബന്ധപ്പെടുന്ന കൃത്യ സമയം പ്രവചിച്ചിരിക്കുകയാണ് ഒരു കൂട്ടം ഗവേഷകര്. 20 വര്‍ഷത്തിനുള്ളില് മനുഷ്യര് ചൊവ്വയില് (Mars) എത്തുമെന്നുംഈ നൂറ്റാണ്ടിന്റെ അവസാനത്തിന് മുമ്പ് നമ്മള് വ്യാഴത്തിന്റെയോ ശനിയുടെയോ ഒരു ഉപഗ്രഹത്തിലെങ്കിലും കാലെടുത്തുവയ്ക്കുമെന്നും നാസയുടെ ബഹിരാകാശ ഗവേഷണ കേന്ദ്രമായ ജെറ്റ് പ്രൊപല്‍ഷന് ലബോറട്ടറിയിലെ (JPL) ഗവേഷകരുടെ പ്രീപ്രിന്റ് പേപ്പറിലെ (സമ്പൂര്‍ണ്ണ കരട് ഗവേഷണ പ്രബന്ധം) പ്രവചനങ്ങള് പറയുന്നു.\nഎന്നാല് ഇതിലെ ആവേശകരമായ ഒരു പ്രവചനം , 350 വര്‍ഷങ്ങള്‍ക്കുള്ളില് ഏകദേശം 2383 ഓടെ, നമ്മുടെ സൗരയൂഥത്തിന് പുറത്തുള്ള ബുദ്ധിയുള്ള ജീവിവര്‍ഗ്ഗങ്ങളുമായി മനുഷ്യര് സമ്പര്‍ക്കം പുലര്‍ത്തിയേക്കും എന്നതാണ്. ഈ വര്‍ഷം ആദ്യം പുറത്തുവന്ന ഈ പഠനം വളരെ ഗൗരവമുള്ളതാണ്. നാസയുടെ ജെറ്റ് പ്രൊപല്‍ഷന് ലബോറട്ടറിയിലെ എര്‍ത്ത് സയന്‍സസ് വിഭാഗത്തിലെ ശാസ്ത്രജ്ഞനും ഗ്രൂപ്പ് ലീഡറുമായ ജോനാഥന് എച്ച് ജിയാങ്ങും അദ്ദേഹത്തിന്റെ സംഘവുമാണ് ഈ ഗവേഷണം നടത്തിയത്.\n2038 ല് ചൊവ്വയിലും 2086 ല് ശനി ഗ്രഹത്തിയിലും മനുഷ്യന് കാലുകുത്താൻ സാധിക്കുമെന്നാണ് ഗവേഷകർ സിദ്ധാന്തങ്ങൾ നിരത്തി അഭിപ്രായപ്പെടുന്നത്. 2254 ലെ ഒരു ദിവസം മനുഷ്യര്‍ക്ക് നമ്മുടെ സൗരയൂഥത്തിനപ്പുറത്തേക്ക് പോയി, അടുത്തുള്ള ഗ്രഹവ്യവസ്ഥയായ പ്രോക്‌സിമ സെന്റൗറിയിലേക്ക് കടക്കാന് കഴിയുമെന്നും ഇതില് പറയുന്നു. ഒരു നാള് 'ബുദ്ധിയുള്ള' ജീവിതത്തിന്റെ മറ്റൊരു രൂപത്തെ കണ്ടുമുട്ടുന്നത് സാധ്യമാകുമെന്ന് തന്നെയാണ് ഈ ഗവേഷകര് കരുതുന്നത്. 2383 ഓടെ ഇത് സാധ്യമാകുമെന്നും അവര് പ്രവചിക്കുന്നു.\nഅങ്ങനെ ആതിഥ്യമരുളാന് സാധ്യതയുള്ളതായി കരുതപ്പെടുന്ന ഏറ്റവും അടുത്ത പോയിന്റ് സൗരയൂഥത്തില് നിന്ന് ഏകദേശം 14,000 പ്രകാശവര്‍ഷം അകലെയാണ് സ്ഥിതി ചെയ്യുന്നത് എന്നുകൂടി നമ്മൾ മനസിലാക്കണം. മലിനീകരണവും കാലാവസ്ഥാ വ്യതിയാനങ്ങളും ഭൂമിയെ ഭീഷണിപ്പെടുത്തുന്നതിനാല്, മറ്റൊരു ഗ്രഹത്തിലേക്കുള്ള രക്ഷപ്പെടല് സങ്കല്‍പ്പിക്കുന്ന കൽപ്പിത കഥകളെപ്പോലെയല്ല യാഥാർഥ്യമെന്നും നാം തിരിച്ചറിയണം.\nനാഷണല് എയ്‌റോനോട്ടിക്‌സ് ആന്‍ഡ് സ്‌പെയ്‌സ് അഡ്മിനിസ്‌ട്രേഷന് (NASA - National Aeronotics and Space Administration) എന്ന നാസ ബഹിരാകാശ പഠന പര്യവേക്ഷണങ്ങള്‍ക്കായി യു.എസ്. ഗവണ്‍മെന്റ് സ്ഥാപിച്ചിട്ടുള്ള ഒരു സ്ഥാപനമാണ്. ലോകത്തിലെ തന്നെ ഏറ്റവും വലിയ ബഹിരാകാശ ഗവേഷണ ഏജന്‍സിയായ നാസയുടെ ഫീല്‍ഡ് സെന്ററും, ഫെഡറല് ഫണ്ട് ചെയ്ത ഗവേഷണ വികസന കേന്ദ്രവുമാണ് ജെറ്റ് പ്രൊപല്‍ഷന് ലബോറട്ടറി.\nFirst published: October 28, 2021, 14:04 IST


ഇതാണ് ഇന്ത്യ കണ്ട ഏറ്റവും കരുത്തന് ബജാജ് ഡോമിനാര്! - Malayalam DriveSpark\nഇതാണ് ഇന്ത്യ കണ്ട ഏറ്റവും കരുത്തന് ബജാജ് ഡോമിനാര്!\nPublished: Saturday, February 24, 2018, 13:09 [IST]\nഡോമിനാറിന് കരുത്ത് പോരെന്ന പരാതിയുണ്ടോ? ബംഗളൂരു ആസ്ഥാനമായ ട്യൂണിംഗ് സ്ഥാപനം റേസ് കോണ്‍സെപ്റ്റ്‌സിന്റെ ഗരാജില് ഒരു കരുത്തന് ബജാജ് ഡോമിനാര് 400 കിടപ്പുണ്ട്. പറഞ്ഞു വരുമ്പോള് ഇന്ത്യയിലെ ഏറ്റവും കരുത്തന് ഡോമിനാറാണ് ഇവരുടെ പക്കലുള്ളത്.\nപതിവ് ബജാജ് ഡോമിനാറുകളെക്കാളും ഇരുപതു ശതമാനം കൂടുതല് കരുത്തും ചക്രവീര്യവും റേസ് കോണ്‍സെപ്റ്റ്‌സിന്റെ ഡോമിനാറിനുണ്ട്. അപ്പോള് പിന്നെ ഇന്ത്യയുടെ കരുത്തന് ഡോമിനാര് എന്ന് ഇവരുടെ മോട്ടോര്‍സൈക്കിളിനെ വിശേഷിപ്പിക്കുന്നതില് തെറ്റില്ല.\nപ്രധാനമായും നാല് മാറ്റങ്ങളോടെയാണ് ഡോമിനാറിനെ റേസ് കോണ്‍സെപ്റ്റ്‌സ് പുതുക്കി പണിഞ്ഞത്. ആദ്യം എഞ്ചിന് ഹെഡില് രൂപമാറ്റം വരുത്തി, ശേഷം ഇസിയുവും റീമാപ്പ് ചെയ്തു.\nപിന്നാലെ ഇവര് നല്‍കിയ ഫ്രീ ഫ്‌ളോ എക്‌സ്‌ഹോസ്റ്റും പവര് ഫില്‍ട്ടറും ഡോമിനാറില് എടുത്തു പറയേണ്ട വിശേഷങ്ങളാണ്. ഈ മാറ്റങ്ങളുടെ പശ്ചാത്തലത്തില് ഡോമിനാറിന്റെ ചക്രങ്ങളിലേക്ക് 33 bhp കരുത്താണ് എത്തുന്നത്.\nസാധാരണ 27 bhp കരുത്താണ് ബജാജ് ഡോമിനാറുകളുടെ ചക്രങ്ങളിലേക്ക് എത്താറ്. ടോര്‍ഖിന്റെ കാര്യത്തിലും റേസ് കസ്റ്റംസിന്റെ അവതാരം മറ്റു ഡോമിനാറുകളെക്കാളും മുന്നിലാണ്.\nസാധാരണ ഡോമിനാറുകളുടെ ചക്രങ്ങള്‍ക്ക് 27 Nm torque ആണ് ലഭിക്കുന്നതെങ്കില് 32 Nm torque ആണ് ഈ കസ്റ്റം ഡോമിനാര് അവകാശപ്പെടുന്നത്.\n34 bhp കരുത്തും 35 Nm torque ഉം പരമാവധി ഏകുന്നതാണ് ഡോമിനാറുകളുടെ എഞ്ചിന്. എന്നാല് റേസ് കസ്റ്റംസിന്റെ ഈ അവതാരം 40 bhp, 40 Nm torque രേഖ മറികടക്കുന്നുണ്ടെന്നാണ് വിലയിരുത്തല്.\nഇന്ത്യന് നിര്‍മ്മാതാക്കളായ ബജാജിന്റെ ഫ്‌ളാഗ്ഷിപ്പ് മോട്ടോര്‍സൈക്കിളാണ് ഡോമിനാര് 400. 373 സിസി ഫോര് സ്‌ട്രോക്ക് എഞ്ചിനിലാണ് ഡോമിനാര് 400 ന്റെ ഒരുക്കം.\nലിക്വിഡ് കൂളിംഗ്, ട്രിപിള് സ്പാര്‍ക്ക് പ്ലഗ് ഇഗ്നീഷന്, ഫോര് വാല്‍വ്, ഫ്യൂവല് ഇഞ്ചക്ഷന് എന്നിവ ഡോമിനാര് എഞ്ചിന്റെ ഫീച്ചറുകളാണ്. ആറു സ്പീഡ് ഗിയര്‍ബോക്‌സാണ് ഡോമിനാറില് ഒരുങ്ങുന്നത്.\nഡ്യവല് ചാനല് എബിഎസും മോട്ടോര്‍സൈക്കിളില് ഓപ്ഷനലായുണ്ട്. 1.56 ലക്ഷം രൂപയാണ് ഡോമിനാര് എബിഎസ് പതിപ്പിന്റെ വില. എബിഎസ് ഇല്ലാത്ത ഡോമിനാറിന് 1.42 ലക്ഷം രൂപയാണ് പ്രൈസ്ടാഗ്.\nനിശ്ചലാവസ്ഥയില് നിന്നും നൂറ് കിലോമീറ്റര് വേഗത കൈവരിക്കാന് ബജാജ് ഡോമിനാറിന് വേണ്ടത് എട്ടു സെക്കന്‍ഡുകളാണ്. മണിക്കൂറില് 150 കിലോമീറ്ററാണ് ഡോമിനാര് 400 ന്റെ പരമാവധി വേഗത.\nImage Source: Race Concepts\nThis Is The Most Powerful Dominar 400 In India. Read in Malayalam.\nStory first published: Saturday, February 24, 2018, 13:09 [IST]


ഇമ്രാന് ഖാന്റെ മൂന്നാം വിവാഹവും ത്രിശങ്കുവില് ? | Reporter Live\nഇമ്രാന് ഖാന്റെ മൂന്നാം വിവാഹവും ത്രിശങ്കുവില് ?\nBy Web Desk\tApril 25, 2018 6:04 pm A+ A-\nഇമ്രാനും ബുഷ്രയുടെയും വിവാഹവേള\nഇസ്‌ലാമാബാദ്: മുന് പാകിസ്താന് ക്രിക്കറ്റ് താരവും രാഷ്ട്രീയ നേതാവുമായ ഇമ്രാന് ഖാന്‍റെ മൂന്നാം വിവാഹവും കുഴപ്പത്തിലായെന്നാണ് വാര്‍ത്തകള്. പാക് മാധ്യമങ്ങളാണ് ഈ സൂചനകള് നല്‍കുന്നത്.\nഇമ്രാന്റെ ആത്മീയ വഴികാട്ടി കൂടിയായ ഭാര്യ ബുഷ്ര മനേക ഇസ്‌ലാമാബാദിലെ കൊട്ടാര സമാനമായ വീട് വിട്ടു സ്വന്തം വീട്ടിലേക്കു പോയിട്ട് ഒരു മാസമായത്രേ. ഇങ്ങനെ ഭര്‍ത്താവിനെ ഉപേക്ഷിച്ചു പോകാനുള്ള കാരണമാണ് വിചിത്രം. പുതു പെണ്ണ് വീട്ടില് വന്നു കയറിയപ്പോള് തന്നെ ഇമ്രാന്റെ വളര്‍ത്തു പട്ടികളെ പുറത്താക്കിയിരുന്നു. കാരണം കടുത്ത മത വിശ്വാസിയായ ബുഷ്രയ്ക്ക് പട്ടികളെ കണ്ടു കൂടാ. പട്ടികള് വീട്ടില് അങ്ങിങ്ങു നടക്കുന്നത് തന്റെ മത നിഷ്ഠയ്ക്ക് തടസ്സമാവുന്നു എന്നതായിരുന്നു കാരണം. പക്ഷെ കല്യാണത്തിന്റെ പുതുമോടി\nമാറിയപ്പോള് ഇമ്രാന് തന്റെ പട്ടികളെ വീട്ടില് തിരികെ കൊണ്ടുവന്നു. ഇതാണ് ബുഷ്രരായ ചൊടിപ്പിച്ചത്.\nഎന്നാല് ഡെയ്‌ലി പാകിസ്താന് പത്രത്തിലെ റിപ്പോര്‍ട്ട് പ്രകാരം കാരണം മറ്റൊന്നാണ്. ബുഷ്രയുടെ ആദ്യ വിവാഹത്തിലെ മകന് ഇമ്രാന്റെ വീട്ടില് സ്ഥിര താമസമാക്കിയത് ഇമ്രാന് സഹിക്കാന് ആവുന്നില്ലത്രേ. വിവാഹത്തിന് മുമ്പ് തന്നെ ഇമ്രാന് ആവശ്യപ്പെട്ടതാണ് ബുഷ്രയുടെ വീട്ടില് നിന്ന് ആരും ഇവിടെ വന്നു പൊറുതി കൂടരുതെന്ന്. ഇക്കഴിഞ്ഞ ഫെബ്രുവരിയിലാണ് പാകിസ്താന് തെഹരീക്കി ഇന്‍സാഫ് ചെയര്‍മാന് കൂടിയായ ഇമ്രാന്‍ഖാന് ബുഷ്ര മനേകയെ വിവാഹം ചെയ്തത്.\nഓള്‍റൗണ്ട് മികവിലൂടെ 1992 ല് പാകിസ്താന് ആദ്യമായി ലോകകപ്പ് നേടിക്കൊടുത്ത തിളക്കത്തില് നില്‍ക്കുമ്പോള് 1995 – ലായിരുന്നു ഇമ്രാന് ഖാന്റെ ആദ്യവിവാഹം. ബ്രിട്ടീഷുകാരിയും പത്രപ്രവര്‍ത്തകയുമായ ജെമിമ ഗോള്‍ഡ്‌സ്മിത്തായിരുന്നു വധു. 2004 ല് ഇരുവരും പിരിഞ്ഞു. ഈ ബന്ധത്തില് രണ്ട് ആണ് മക്കളാണ് ഇമ്രാനുള്ളത്. 2015 ല് റെഹം ഖാനെ ഇമ്രാന് ഖാന് വിവാഹം ചെയ്തു. ഇവരും പത്രപ്രവര്‍ത്തകയായിരുന്നു. ഈ ബന്ധം ഒരു വര്‍ഷം പോലും നീണ്ടുനിന്നില്ല. 2015 ല് തന്നെ ഇരുവരും പിരിഞ്ഞു. പിന്നീടാണ് ഈ വര്‍ഷം ഫെബ്രുവരിയില് ബുഷ്ര മനേകയെ വിവാഹം ചെയ്തത്. രണ്ട് മാസം കൊണ്ട് തന്നെ ഈ ബന്ധവും ഇമ്രാന് ഖാന് ഉപേക്ഷിക്കുകയാണെന്നാണ് പാക് മാധ്യമങ്ങള് പറയുന്നത്.\nപാകിസ്താന് ദേശീയ അസംബ്ലിയിലേക്കുള്ള ഉപതെരഞ്ഞെടുപ്പ് : കുല്‍സും നവാസിന് വിജയം


ഉത്തർപ്രദേശിലെ ഹത്രാസിൽ കലാപത്തിന് പണമെത്തിച്ചെന്ന ആരോപണത്തിൽ ക്യാംപസ് ഫ്രണ്ട് നേതാവ് റൗഫ് ഷെരീഫിനെ പിടികൂടാൻ യു.പി പൊലീസ് - Media Malayalam (മീഡിയ മലയാളം)\nഉത്തർപ്രദേശിലെ ഹത്രാസിൽ കലാപത്തിന് പണമെത്തിച്ചെന്ന ആരോപണത്തിൽ ക്യാംപസ് ഫ്രണ്ട് നേതാവ് റൗഫ് ഷെരീഫിനെ പിടികൂടാൻ യു.പി പൊലീസ്\nഉത്തർപ്രദേശിലെ ഹത്രാസിൽ കലാപത്തിന് പണമെത്തിച്ചെന്ന ആരോപണത്തിൽ ക്യാംപസ് ഫ്രണ്ട് നേതാവ് റൗഫ് ഷെരീഫിനെ പിടികൂടാൻ യു.പി പൊലീസ്. മഥുര കോടതിയുടെ പ്രൊഡക്ഷൻ വാറണ്ടുമായി യു.പി പൊലീസ് കേരളത്തിലുണ്ട്. ഇ.ഡി രജിസ്റ്റർ ചെയ്ത കേസിൽ റൗഫ് ഇന്നലെ ജാമ്യത്തിൽ ഇറങ്ങിയിരുന്നു.\nഹത്രാസിൽ കലാപത്തിന് പണമെത്തിച്ചെന്ന കേസിൽ ഗുരുതരമായ വകുപ്പുകളാണ് റൗഫിനെതിരെ യു.പി പൊലീസ് ചുമത്തിയിട്ടുള്ളത്. സമൂഹത്തിൽ വിദ്വേഷം വളർത്തൽ, മതവികാരം വ്രണപ്പെടുത്തൽ, ഇതിന് പ്രേരണ നൽകൽ എന്നീ കുറ്റങ്ങൾ റൗഫിനെതിരെയുണ്ട്. മലയാളി മാധ്യമപ്രവർത്തകൻ സിദ്ദിഖ് കാപ്പൻ പ്രതിയായ കേസിൽ മഥുര കോടതിയുടെ പ്രൊഡക്ഷൻ വാറണ്ടുമായി യുപി പൊലീസ് കേരളത്തിയിരുന്നു. എന്നാൽ ഇ.ഡി രജിസ്റ്റർ ചെയ്ത കേസിൽ റൗഫ് ഇന്നലെ ജാമ്യത്തിൽ പോയതോടെ അറസ്റ്റ് നടന്നില്ല.\nഅതേസമയം, റൗഫിനെ കസ്റ്റഡിയിൽ എടുക്കാൻ യു.പി പൊലീസ് ശ്രമം തുടരുകയാണ്. കേരള പൊലീസിന്റെ സഹായവും ഇക്കാര്യത്തിൽ തേടിയിട്ടുണ്ട്. ഇതിനിടെ യുപിയിലെ മഥുര കോടതിയുടെ പ്രൊഡക്ഷൻ വാറണ്ടിനെതിരെ റൗഫ് ഷെരീഫ് നൽകിയ ഹർജി ഹൈക്കോടതി തിങ്കളാഴ്ച പരിഗണിക്കും.\nUP police nab campus front leader Rauf Sharif for allegedly bringing money to riots in Hathras, Uttar Pradesh\nnab campus front leade\nr Rauf Sharif for allegedly bringing money\nto riots in Hathras\nPrevious articleകുളത്തിൽ വീണ പിഞ്ചുകുഞ്ഞിന് പിതൃസഹോദരനും നാട്ടുകാരും രക്ഷകരായി\nNext articleഎറണാകുളം ജില്ലയില് കോണ്‍ഗ്രസ് മത്സരിക്കുന്ന 11 സീറ്റില് ഒരിടത്ത് വനിതാ സ്ഥാനാര്‍ത്ഥിക്ക് അവസരം നല്‍കണമെന്ന ആവശ്യം ശക്തമാക്കി മഹിളാ കോണ്‍ഗ്രസ്


വര്‍ക്കേഴ്സ് ഫോറം: കോടതി തീര്‍പ്പും സര്‍ക്കാര് വ്യാഖ്യാനവും\nപ്രകൃതിവിഭവങ്ങള് സ്വകാര്യ കമ്പനികള്‍ക്ക് അനുവദിക്കുന്നത് ലേലത്തില്‍ക്കൂടി മാത്രമായിക്കൊള്ളണമെന്ന് ഭരണഘടന നിര്‍ബന്ധിക്കുന്നില്ല എന്ന് സുപ്രീംകോടതി പറഞ്ഞത് മുന്‍നിര്‍ത്തി 2ജി സ്പെക്ട്രം, കല്‍ക്കരിപ്പാടം എന്നീ വിഷയങ്ങളില് നടന്ന മഹാകുംഭകോണങ്ങളെ ന്യായീകരിക്കാനിറങ്ങിയിരിക്കുകയാണ് ഒരുപറ്റം കേന്ദ്രമന്ത്രിമാര്.\nലേലംമാത്രമല്ല മാര്‍ഗം എന്നുപറഞ്ഞാല് ലേലം നിയമവിരുദ്ധമോ ഭരണഘടനാ വിരുദ്ധമോ ആണെന്നാണോ? അങ്ങനെ കോടതി പരാമര്‍ശത്തെ വ്യാഖ്യാനിച്ച് ലേലം പൂര്‍ണമായി ഒഴിവാക്കി തന്നിഷ്ടപ്രകാരം പ്രകൃതിവിഭവങ്ങള് ഇനി സ്വകാര്യ കമ്പനികള്‍ക്ക് വീതിക്കാമെന്ന് ആഹ്ലാദിക്കുകയാണ് യുപിഎയും അതിന്റെ കേന്ദ്രമന്ത്രിമാരും. ധനകാര്യ വിഷയങ്ങളില് അന്തിമതീര്‍പ്പു കല്‍പ്പിക്കാന് തങ്ങള് ധനകാര്യ വിദഗ്ധരല്ല എന്ന് ജഡ്ജിമാര് പറഞ്ഞു. നയപരമായ പ്രശ്നങ്ങള് ഉള്‍ച്ചേര്‍ന്നതാണ് വിഷയമെന്നിരിക്കെ മന്ത്രിസഭയുടെ നയം നിശ്ചയിക്കാന് തങ്ങളാളല്ല എന്ന് അവര് പറഞ്ഞു. നയത്തെ ചോദ്യം ചെയ്യുന്നില്ലെങ്കില്‍പ്പോലും നയം നടപ്പാക്കുന്ന കാര്യത്തില് വീഴ്ചയോ തെറ്റോ വന്നാല് അതില് ഇടപെടാന് മടിക്കില്ല എന്ന് മുന്നറിയിപ്പ് നല്‍കി- ഇതൊന്നും കേന്ദ്രമന്ത്രിമാര് കണ്ടമട്ടില്ല.\nപ്രകൃതിവിഭവങ്ങളുടെ ഏതെങ്കിലും ഭാഗംപോലും സ്വകാര്യ താല്‍പ്പര്യങ്ങളുടെ ചൂഷണത്തിന് വഴിവയ്ക്കുന്ന വിധത്തില് അനുവദിച്ചുകൂടാ എന്നും, ഇഷ്ടജനങ്ങള്‍ക്ക് ദാനധര്‍മങ്ങള് വഴി വിതരണം ചെയ്യാനുള്ളതല്ല രാജ്യത്തിന്റെ പൊതുസ്വത്തായ പ്രകൃതിവിഭവമെന്നും, അത് വിതരണംചെയ്യുന്നത് രാജ്യത്തിന്റെ പൊതുതാല്‍പ്പര്യത്തിലും രാജ്യത്തിന്റെ ഖജനാവിന് മുതല്‍ക്കൂട്ടുന്ന വിധത്തിലുമേ ആകാവൂ എന്നും കോടതി അനുബന്ധത്തില് പറഞ്ഞിട്ടുണ്ട്. ഇതൊക്കെ ഇരിക്കെയാണ് സുപ്രീംകോടതി പരാമര്‍ശത്തിലെ തങ്ങള്‍ക്ക് സ്വീകാര്യമായ ഭാഗംമാത്രം അടര്‍ത്തിയെടുത്ത് കംപ്ട്രോളര് ആന്‍ഡ് ഓഡിറ്റര് ജനറലിനെ പാഠം പഠിപ്പിക്കാന് ധനമന്ത്രി പി ചിദംബരവും ടെലികോം മന്ത്രി കപില് സിബലും നിയമമന്ത്രി സല്‍മാന് ഖുര്‍ഷിദും ഇറങ്ങിത്തിരിച്ചത്. ലേലം മാത്രമല്ല മാര്‍ഗം എന്ന് സുപ്രീംകോടതി പറഞ്ഞിട്ടുണ്ടെന്നും ഇത് സിഎജി കണക്കിലെടുക്കണമെന്നും ധനമന്ത്രി പറയുന്നു.\nലേലം മാത്രമല്ല മാര്‍ഗം എന്നുപറഞ്ഞാല് ലേലം ഭരണഘടനാപരമായ മാര്‍ഗം അല്ല എന്നാണോ? അങ്ങനെ വ്യാഖ്യാനിക്കാനാണ് കേന്ദ്രത്തിന് വ്യഗ്രത. അങ്ങനെ വാദിച്ചാലല്ലേ രാജ്യം കണ്ട മഹാകുംഭകോണങ്ങളെ രണ്ടിനെയും - കല്‍ക്കരിപ്പാടവും 2ജി സ്പെക്ട്രവും - ന്യായീകരിക്കാനും സമാനമായ കുംഭകോണങ്ങള്‍ക്ക് അരങ്ങൊരുക്കാനും കഴിയൂ. ഈ വ്യഗ്രത മാത്രംമതി കേന്ദ്രമന്ത്രിസഭയുടെ ഉള്ളിലിരുപ്പ് വ്യക്തമാകാന്. 2ജി സ്പെക്ട്രത്തിന്റെ കാര്യംമാത്രമാണ് കോടതി പരിശോധിച്ചത്. പ്രകൃതിവിഭവങ്ങള് ലേലത്തിലൂടെയേ വിതരണംചെയ്യാന് പാടുള്ളൂ എന്ന്, വഴിവിട്ട് നല്‍കിയ 2ജി സ്പെക്ട്രം ലൈസന്‍സുകള് റദ്ദാക്കി സുപ്രീംകോടതി എട്ടുമാസംമുമ്പ് പറഞ്ഞിരുന്നു. ഇത് യുപിഎ മന്ത്രിസഭയെ വല്ലാതെ വെട്ടിലാക്കി. ഈ പ്രത്യേക പശ്ചാത്തലത്തിലാണ് പ്രശ്നം പ്രസിഡന്‍ഷ്യല് റഫറന്‍സിലൂടെ സുപ്രീംകോടതിക്ക് വിട്ടത്.\nകോടതിയുടെ ഏതെങ്കിലുമൊരു വാക്കില് പിടിച്ച് പ്രശ്നത്തില്‍നിന്ന് തലയൂരാനായിരുന്നു യുപിഎ മന്ത്രിസഭയുടെ ശ്രമം. ജഡ്ജിമാര് ധനകാര്യ വിദഗ്ധരാകേണ്ടതുണ്ട് എന്നും ആഗോള സാമ്പത്തിക ചലനങ്ങള് പഠിച്ചേ ജഡ്ജിമാര് അത്തരം കാര്യങ്ങളില് അഭിപ്രായം പറയാവൂ എന്നും ഒക്കെ ഇതിനിടെ പ്രധാനമന്ത്രി മന്‍മോഹന്‍സിങ് പറയുന്നത് കേട്ടു. ഏതായാലും പ്രസിഡന്‍ഷ്യല് റഫറന്‍സിനുള്ള മറുപടിയില് ജഡ്ജിമാര് ഭരണഘടന ലേലം നിര്‍ബന്ധിതമാക്കുന്നില്ല എന്ന് പറഞ്ഞു. ഇതിനര്‍ഥം ലേലം പാടില്ല എന്നുപറഞ്ഞു എന്നാണോ? പ്രകൃതിവിഭവങ്ങള് സ്വകാര്യമേഖലയ്ക്ക് നല്‍കുന്നത് ലേലത്തിലൂടെയായാല് ഖജനാവിന് ഉയര്‍ന്ന വരുമാനം ലഭിക്കും. മത്സരരംഗത്തുള്ള എല്ലാവര്‍ക്കും തുല്യാവസരം ലഭിക്കാനത് ഉതകുകയുംചെയ്യും. ഈ നല്ല കാര്യങ്ങള് അവഗണിച്ച് യുപിഎ സര്‍ക്കാര് ചെയ്തത് തങ്ങള്‍ക്ക് ഇഷ്ടപ്പെട്ടതും വേണ്ടപ്പെട്ടതുമായ കമ്പനികള്‍ക്കുമാത്രം 2ജി സ്പെക്ട്രം ലൈസന്‍സ് നല്‍കുകയായിരുന്നു. അതിനായി വിജ്ഞാപനപ്രകാരമുള്ള അവസാന അപേക്ഷാ തീയതിപോലും മുമ്പോട്ടാക്കി. അതായത്, തങ്ങള്‍ക്ക് വേണ്ടപ്പെട്ട കമ്പനികളുടെയെല്ലാം അപേക്ഷ വാങ്ങിവച്ചിട്ട്, ഇതര കമ്പനികള്‍ക്ക് അപേക്ഷിക്കാനുള്ള അവസരം നിഷേധിച്ച് ഇഷ്ടക്കാര്‍ക്കിടയില് സ്പെക്ട്രം ലൈസന്‍സ് വിതരണംചെയ്തു. ഇവര് നല്‍കിയതിനേക്കാള് ഉയര്‍ന്ന തുക നല്‍കാന് വര്‍ധിച്ച ഡിമാന്‍ഡുള്ള ഈ പശ്ചാത്തലത്തില് പല കമ്പനികളും ഒരുക്കമായിരുന്നു. എന്നിട്ടും ഖജനാവിന് 1,76,643 കോടി രൂപയുടെ നഷ്ടം വരുത്തി പഴയ നിരക്കില് കമ്പനികള്‍ക്കിടയില് 2ജി സ്പെക്ട്രം ലൈസന്‍സ് വീതിച്ചു. ലേലം ഒഴിവാക്കിയാലേ ഈ വന് കുംഭകോണം നടത്താന് കഴിയുമായിരുന്നുള്ളൂ. അതുകൊണ്ട് ലേലം ഒഴിവാക്കി. പ്രകൃതിവിഭവം വീതിക്കുന്നത് ലേലത്തില്‍ത്തന്നെ ആയിക്കൊള്ളണമെന്നില്ല എന്നുപറഞ്ഞാല് അതിനര്‍ഥം ലേലത്തേക്കാള് കൂടുതല് ഖജനാവിന് വരുമാനമുണ്ടാക്കുന്ന മറ്റെന്തെങ്കിലും മാര്‍ഗമുണ്ടെങ്കില് അത് ആരായാമെന്നാണ്. അല്ലാതെ ഖജനാവിലേക്ക് ലഭിക്കേണ്ട തുക ഇല്ലാതാക്കിക്കൊള്ളണമെന്നല്ല. മറ്റ് മാര്‍ഗങ്ങള് എന്നതിനര്‍ഥം പൊതുനന്മയും രാജ്യതാല്‍പ്പര്യവും മത്സരാര്‍ഥികളുടെ തുല്യാവസരവും മുന്‍നിര്‍ത്തിയുള്ള കൂടുതല് ഫലപ്രദമായ മാര്‍ഗങ്ങള് എന്നാണ്. അതല്ലാതെ സ്വജനപക്ഷപാതത്തിനുള്ള അവസരമാക്കി മാറ്റണം എന്നല്ല. സുതാര്യവും ലാഭകരവുമായ രീതി ആരായണമെന്നാണ് കോടതി പറഞ്ഞതിന്റെ അര്‍ഥം എന്ന് മനസിലാക്കി ആ വഴിക്ക് നീങ്ങാനല്ല, മറിച്ച് തങ്ങളുടെ കൊള്ളയും സ്വജനപക്ഷപാതവും മുന്നോട്ടുകൊണ്ടുപോകാനുള്ള മാര്‍ഗം തുറന്നുകിട്ടി എന്ന നിലയ്ക്ക് അതിനെ വ്യാഖ്യാനിക്കാനാണ് യുപിഎയ്ക്ക് വ്യഗ്രത. ഇനിമേല് സര്‍ക്കാര് നടപടികള് യുക്തിസഹവും ന്യായയുക്തവും വിവേചനരഹിതവും സുതാര്യവും അധികാരപ്രമത്തതയില്ലാത്തുമാകണമെന്നുകൂടി സുപ്രീംകോടതി പറഞ്ഞിട്ടുണ്ട്. അപ്പോള് എന്താണതിനര്‍ഥം? ഇതുവരെ ഇതെല്ലാമാണ് നടമാടിയിരുന്നത് എന്നല്ലേ?\nആ വഴിക്കാണ് ഉത്തരവാദിത്തത്തിന്റെ അംശമെങ്കിലുമുണ്ടെങ്കില് മന്ത്രിസഭ ചിന്തിക്കേണ്ടത്. പക്ഷേ, അത് ഇവരില്‍നിന്ന് പ്രതീക്ഷിക്കേണ്ടതില്ല. തങ്ങളുടെ ഏത് ചെയ്തിയും പൊതുതാല്‍പ്പര്യത്താല് നയിക്കപ്പെടുന്നതാകണമെന്നുറപ്പുവരുത്താന് ഭരണഘടനാപരമായി മന്ത്രിസഭയ്ക്ക് ചുമതലയുണ്ട്. അത് ഒഴിവാക്കാനുള്ള കുറുക്കുവഴിയായി സുപ്രീംകോടതിയുടെ വാക്കുകളെ കാണരുത്. നയകാര്യത്തില് അഭിപ്രായം പറയുന്നില്ലെങ്കിലും നയം നടപ്പാക്കുന്ന രീതി പരിശോധിക്കാനും ക്രമക്കേടില് ഇടപെടാനും തങ്ങള്‍ക്ക് അധികാരമുണ്ട് എന്ന് കോടതി പറഞ്ഞിട്ടുള്ളത് വിസ്മരിക്കരുത്. വിലമതിക്കാനാകാത്തതും ദുര്‍ലഭമായതുമായ പ്രകൃതിവിഭവങ്ങള്- ദേശീയ സ്വത്തുകള്- ലേലം ഒഴിവാക്കി തങ്ങളുടെ ഇഷ്ടക്കാര്‍ക്ക് കൊള്ളയടിക്കാനായി തുടര്‍ന്നും വിട്ടുകൊടുക്കുമെന്ന ധാര്‍ഷ്ട്യമാണ് ഈ മന്ത്രിസഭയെ നയിക്കുന്നത്. ഇതിന് മറുപടി നല്‍കേണ്ടത് ജനങ്ങളാണ്.\nദേശാഭിമാനി മുഖപ്രസംഗം 01 ഒക്ടോബര് 2012


വില്‍പ്പനയും ലാഭവും കൂട്ടണോ? ഇതാ അതിനുള്ള മാര്‍ഗം | Increase sales and profits? Here is the way to do it\nവില്‍പ്പനയും ലാഭവും കൂട്ടണോ? ഇതാ അതിനുള്ള മാര്‍ഗം\nനിങ്ങളെ തേടി വരുന്ന ഒരു ഉപഭോക്താവില് നിന്ന് പരമാവധി വില്‍പ്പന നേടിയെടുക്കാനുള്ള വഴികളാണ് പുതിയ കാലത്ത് ചിന്തിക്കേണ്ടത്\n|26 July 2021 6:45 AM GMT\nനിങ്ങള് ചിക്കന് വാങ്ങുവാനായി ചിക്കന് സ്റ്റാളില് കയറിയിരിക്കുകയാണ്. ചിക്കന് തൂക്കി നോക്കി ഡ്രസ്സ് ചെയ്ത് നിങ്ങള്‍ക്കു തന്നു കൊണ്ട് കടക്കാരന് പറയുകയാണ്.\n''സര്, സ്വാദിഷ്ടങ്ങളായ ചിക്കന് വിഭവങ്ങളുടെ പാചകക്കുറിപ്പുകള് അടങ്ങിയ പുസ്തകം ഇവിടെ ലഭിക്കും. കൂടാതെ പാചകം ചെയ്യുവാനുള്ള ചിക്കന് മസാലയും മറ്റ് സുഗന്ധവ്യഞ്ജനങ്ങളും കൂടി ലഭ്യമാണ്. ദയവായി അതുകൂടെ വാങ്ങിക്കോളൂ.''\nനിങ്ങളില് ആശ്ചര്യം ഉണരുന്നു. ചിക്കന് കൂടാതെ അത് രുചികരമായി പാചകം ചെയ്യുവാന് ഉപയോഗിക്കുന്ന മസാലയും സുഗന്ധവ്യഞ്ജനങ്ങളുംകൂടി അവിടെ വില്‍ക്കപ്പെടുന്നു. ചിക്കന് എന്ന പ്രധാനപ്പെട്ട ഉല്‍പ്പന്നത്തിനൊപ്പം വില്‍ക്കപ്പെടുവാന് സാധ്യതയുള്ള മറ്റ് കോംപ്ലിമെന്ററി ഉല്‍പ്പന്നങ്ങള് കൂടി ആ കടക്കാരന് വില്‍പ്പനക്കായി വെച്ചിരിക്കുന്നു. ഇത് കടയിലെ കച്ചവടം വര്‍ദ്ധിപ്പിക്കുന്നു. ചിക്കന് വാങ്ങുന്നവര് അതുമായി ബന്ധപ്പെട്ട ഈ കോംപ്ലിമെന്ററി ഉല്‍പ്പന്നങ്ങള് കൂടിവാങ്ങുന്നു.\nനിങ്ങള് ഒരു മൊബൈല് ഫോണ്‍വാങ്ങുവാനായി ഷോപ്പില് എത്തുന്നു. മൊബൈല്‍വാങ്ങിക്കഴിയുമ്പോള് കടക്കാരന്റെ ചോദ്യം ഇങ്ങിനെയായിരിക്കും.\n''സര്, സ്‌ക്രീന് ഗാര്‍ഡും മൊബൈല് കവറും ആവശ്യമില്ലേ?' നിങ്ങള് മൊബൈല് കവറും സ്‌ക്രീന് ഗാര്‍ഡും വാങ്ങിക്കുന്നു. കാരണം മൊബൈലിന് ഇത് രണ്ടും ആവശ്യമാണ്. കടക്കാരന്റെ ചോദ്യം അവസാനിക്കുന്നില്ല.''\n'സര്, സിം കാര്‍ഡ് ആവശ്യമുണ്ടോ?' പുതിയൊരു കണക്ഷന് ആഗ്രഹിക്കുന്നുവെങ്കില് നിങ്ങള് സിം കാര്‍ഡോ കൂടി അവിടെ നിന്നും വാങ്ങുന്നു. ഇപ്പോള് മൊബൈല് ഫോണ് വാങ്ങുവാന് പോയ നിങ്ങള് അതിനൊപ്പം മറ്റെന്തൊക്കെ വാങ്ങിയെന്ന് ശ്രദ്ധിക്കൂ.\nഒരു ഉല്‍പ്പന്നത്തിന്റെ ഒപ്പം ഉപയോഗിക്കുവാന് സാധിക്കുന്ന മറ്റ് ഉല്‍പ്പന്നങ്ങളെ കോംപ്ലിമെന്ററി ഗുഡ്‌സ് എന്ന് വിളിക്കാം. ഒരു ഉല്‍പ്പന്നത്തിന്റെ ആവശ്യകത മറ്റ് ഉല്‍പ്പന്നങ്ങളുടെ വില്‍പ്പ ന കൂട്ടാന് സഹായിക്കും. ഇത്തരം ഉല്‍പ്പന്നങ്ങള് ഒരുമിച്ച് വില്‍ക്കുവാന് സാധിക്കുന്നവയാണ്. 'സ്‌റ്റോര് വിത്തിന് എ സ്‌റ്റോര്' (Store withinastore) എന്ന ആശയം നോക്കുക. ഒരു കോഫി ഷോപ്പും ബുക്ക് ഷോപ്പും ഉള്‍ക്കൊള്ളുന്ന സ്‌റ്റോര് രണ്ടിന്റേയും വില്‍പ്പനയ്ക്ക് സഹായകരമാകുന്നു.\nനിങ്ങള് സിനിമ കാണുവാനായി തീയേറ്ററില് കയറുകയാണ്. അവിടെ ഭക്ഷണങ്ങളും പാനീയങ്ങളും ലഭ്യമാണ്. സിനിമ എന്ന ഉല്‍പ്പന്നത്തിനൊപ്പം ഇത്തരം ഉല്‍പ്പന്നങ്ങള് കൂടി വില്‍ക്ക പ്പെടുന്നു. ഒരു തോക്ക് വാങ്ങിക്കുമ്പോള് ബുള്ളറ്റുകള് അതിനൊപ്പം വില്‍ക്കപ്പെടുന്നു. ബുള്ളറ്റുകള് ഇല്ലെങ്കില് തോക്ക് ഉപയോഗശൂന്യമാണ്. തോക്കിന്റെ വില്‍പ്പന ബുള്ളറ്റിന്റെ വില്‍പ്പന കൂടി ഉറപ്പു വരുത്തുന്നു.\nഒരു പെറ്റ് ഷോപ്പ് (Pet Shop) ശ്രദ്ധിക്കുക. അവിടെ പെറ്റുകള് മാത്രമല്ല വില്‍പ്പനയ്ക്കുള്ളത്. ഭക്ഷണം, കൂടുകള്, മരുന്നുകള്, ഷാമ്പൂ, സോപ്പ്, ചീപ്പ് തുടങ്ങി പെറ്റുകള്‍ക്ക്് ആവശ്യമായ എല്ലാവിധ ഉല്‍പ്പന്നങ്ങളും അവിടെ നിന്നും ലഭ്യമാണ്. പെറ്റുകള് വില്‍ക്കപ്പെടുന്നതിനൊപ്പം ഇവ കൂടി വില്‍ക്കപ്പെടുന്നു. ഇത്തരം കോംപ്ലിമെന്ററി ഉല്‍പ്പന്നങ്ങള് ഭാവിയിലെ തുടര്‍ച്ചയായ വില്‍പ്പന കൂടി ഉറപ്പുവരുത്തുന്നു.\nനിങ്ങളുടെ ബിസിനസില് കൂട്ടിച്ചേര്‍ക്കുവാന് കഴിയുന്ന കോംപ്ലിമെന്ററി ഗുഡ്‌സ് കണ്ടെത്തുക. പ്രധാനപ്പെട്ട ഉല്‍പ്പന്നങ്ങള്‍ക്കൊപ്പം വില്‍ക്കുവാന് സാധിക്കുന്ന കോംപ്ലിമെന്ററി ഗുഡ്‌സ് ഷോപ്പിന്റെ മൊത്തം വില്‍പ്പന വര്‍ദ്ധിപ്പിക്കും അതിനൊപ്പം തന്നെ തുടര്‍ച്ചയായ വില്‍പ്പനയ്ക്ക് സാധ്യത കൂട്ടുകയും ചെയ്യും. സ്‌പോര്‍ട്‌സ് ഗുഡ്‌സ് വില്‍ക്കുന്ന കടകള് നോക്കുക. ക്രിക്കറ്റ് ബാറ്റിനൊപ്പം അവര് ബോള്, പാഡ്, ഹെല്‌മെലറ്റ്, ഷൂസ്, ടീ ഷര്‍ട്ട് തുടങ്ങിയ ധാരാളം അനുബന്ധ ഉല്‍പ്പന്നങ്ങള് കൂടി വില്‍ക്കുന്നു. ബിസിനസിലെ വില്‍പ്പനയും ലാഭവും വര്‍ദ്ധിപ്പിക്കുവാന് ഈ തന്ത്രം നിങ്ങള്‍ക്കും പ്രയോഗിക്കാം.\nDr sudheer Babu increase sales and profits business strategies


Anoop Menon, Start, New Movie, Hotel California, ഹോട്ടല് കാലിഫോര്‍ണിയ, അനൂപ് മേനോന്, അജി ജോണ്, ജയസൂര്യ - Malayalam Filmibeat\n| Published: Wednesday, November 28, 2012, 14:21 [IST]\nഅനൂപ് മേനോന്റെ പുതിയ ചിത്രമായ ഹോട്ടല് കാലിഫോര്‍ണിയയുടെ അണിയറ പ്രവര്‍ത്തനങ്ങള് ആരംഭിച്ചു. അനുപ് മേനോന് ഏറെ പഴികേട്ട ട്രിവാന്‍ഡ്രം ലോഡ്ജിനു സമാനമാണ് പുതിയ സിനിമയെന്ന് സൂചനയുണ്ട്. ലോഡ്ജിനു പകരം ഇത്തവണ ഫ്‌ളൈറ്റില് നിന്നാണ് ഡയലോഗ് എന്നു മാത്രം. പക്ഷേ, ഇത്തവണ ഹാസ്യത്തിന് അല്‍പ്പം പ്രാധാന്യം കൂടുമെന്നു മാത്രം.\nഅനൂപ് മേനോന്, ജയസൂര്യ, സൈജു കുറുപ്പ്, ബാബു ആന്റണി, ധ്വനി, മരിയാ റോയ് എന്നിവരാണ് താരങ്ങള്. ഷൂട്ടിങ് ഡിസംബര് 21 ഓടുകൂടി മുംബൈയില് ആരംഭിക്കും. ഫൈഌറ്റ് സീനുകള് ഹൈദ്രാബാദിലെ രാമോജി ഫിലിം സിറ്റിയില് നടക്കും.\nഐലവ് മി എന്ന സിനിമയുടെ ഷൂട്ടിങിനുശേഷമാണ് അനൂപ് പുതിയ പടത്തിനെത്തുന്നത്. ബി ഉണ്ണികൃഷ്ണന് സംവിധാനം ചെയ്യുന്ന ഐലവ് മിയില് ആസിഫ് അലി, ഉണ്ണിമുകുന്ദന് എന്നിവരാണ് അനൂപിനൊപ്പം അഭിനയിക്കുന്നത്.\nഅനൂപ് മേനോന്-ജയസൂര്യ ഹിറ്റ് കൂട്ടുകെട്ട് ക്ലിക്കാകുമെന്നാണ് സംവിധായകന് അജിജോണിന്റെ പ്രതീക്ഷ. നേരത്തെ ഈ ചിത്രത്തിന് പുഷ്പകവിമാനം എന്നു പേര് നല്‍കാനാണ് തീരുമാനിച്ചിരുന്നത്. ദുബൈയില് നിന്നും മുംബൈ വഴി കൊച്ചിയിലേക്ക് യാത്ര ചെയ്യുന്ന അഞ്ചു പേരുടെ കഥയാണിത്.\nRead more about: hotel california anoop menon jayasurya aji john ഹോട്ടല് കാലിഫോര്‍ണിയ അനൂപ് മേനോന് അജി ജോണ് ജയസൂര്യ\nAnoop Menon is all set to begin work for the much anticipated Hotel California\nStory first published: Wednesday, November 28, 2012, 14:21 [IST]


സൗദിയില് എണ്ണയിതര വരുമാനത്തില് വന് വര്‍ധനവ്\nഈ വര്‍ഷത്തെ രണ്ടാം പാദ ത്രൈമാസ സാമ്പത്തിക റിപ്പോര്‍ട്ടിലാണ് വര്‍ധനവ് രേഖപ്പെടുത്തിയത്\n02 Aug, 2019 at 02:26 AM\nസൗദിയില് എണ്ണയിതര വരുമാനത്തില് വന് വര്‍ധനവ്. നടപ്പു സാമ്പത്തിക വര്‍ഷത്തെ രണ്ടാം പാദ റിപ്പോര്‍ട്ടിലാണ് മുന് വര്‍ഷത്തെ അപേക്ഷിച്ച് എണ്ണയിതര വരുമാനം 15 ശതമാനത്തോളം വര്‍ധിച്ചതായി വ്യക്തമാക്കുന്നത്. രാജ്യത്ത് നടപ്പിലാക്കിയ മൂല്യ വര്‍ധിത നികുതിയും ലെവിയുമാണ് നികുതി വരുമാനത്തില് ഏറ്റവും കൂടുതല് വര്‍ധനവ് രേഖപ്പെടുത്താന് ഇടയാക്കിയത്.\nഈ വര്‍ഷത്തെ രണ്ടാം പാദ ത്രൈമാസ സാമ്പത്തിക റിപ്പോര്‍ട്ടിലാണ് വര്‍ധനവ് രേഖപ്പെടുത്തിയത്. എണ്ണയിതര വരുമാനത്തില് 14.4 ശതമാനത്തിന്‍റെ വര്‍ധനവാണ് രേഖപ്പെടുത്തിയത്. ധനമന്ത്രി മുഹമ്മദ് ബിന് അബ്ദുല്ല അല്‍ജദ്ആന് ആണ് റിപ്പോര്‍ട്ട് വിശദീകരിച്ചത്.\nസേവനങ്ങളുടെയും ചരക്കുകളുടെയും മൂല്യ വര്‍ധിത നികുതിയിനത്തിലും ലെവി ഇനത്തിലുമാണ് ഏറ്റവും കൂടുതല് വര്‍ധനവ്. 48 ശതമാനം വര്‍ധനവാണ് ഈ മേഖലയില് നിന്നും രേഖപ്പെടുത്തിയത്. വ്യാപാര അന്താരാഷ്ട്ര ഇടപാടുകളിലെ നികുതിയിനത്തില് പത്ത് ശതമാനവും വര്‍ധനവ് രേഖപ്പെടുത്തി.\nഎണ്ണ വരുമാനത്തില് മുന് വര്‍ഷത്തെ ഇതേ കാലയളവിനെ അപേക്ഷിച്ച് 15 ശതമാനം വര്‍ധനവ് രേഖപ്പെടുത്തിയതായും ധനമന്ത്രി വ്യക്തമാക്കി. ചിലവ് ഇനത്തില് സാമൂഹിക ആനുകൂല്യങ്ങളും തൊഴില് നഷ്ടപരിഹാരങ്ങളും വഴി മൂന്ന് ശതമാനം അധിക തുക ചെലവഴിക്കേണ്ടി വന്നതായും മന്ത്രി പറഞ്ഞു.\nകൂടാതെ സ്വകാര്യ മേഖലയെ പ്രോല്‍സാഹിപ്പിക്കുന്നതിന് പ്രഖ്യാപിച്ച സബ്‌സീഡികള്, സാമൂഹിക പരിരക്ഷാ പരിപാടികള് എന്നിവക്കുള്ള ചെലവുകള് 13 മുതല് 22 ശതമാനം വരെയായി വര്‍ധിച്ചതായും മന്ത്രി വ്യക്തമാക്കി.


കുടുംബശ്രീയുടെ പച്ചക്കറി വണ്ടിക്ക് തുടക്കമായി. – Meddling Media\nകുടുംബശ്രീയുടെ പച്ചക്കറി വണ്ടിക്ക് തുടക്കമായി.\nപൊന്നാനി: മലപ്പുറ० കുടു०ബശ്രീ ജില്ലാ മിഷൻ്റെ നേതൃത്വത്തിലെ കുടു०ബശ്രീ പച്ചക്കറി വണ്ടിയുടെ ജില്ലാതല ഉദ്ഘാടന० പൊന്നാനി നഗരസഭാ ചെയർമാൻ സി.പി മുഹമ്മദ് കുഞ്ഞി നിർവ്വഹിച്ചു. സി.ഡി.എസ് ഒന്നിന്ന് കീഴിലാണ് പദ്ധതിക്ക് തുടക്ക० കുറിച്ചത്.\nകോവിഡ് -19 മഹാമാരിയിൽ നിലച്ചുപോയ വിപണിയിൽ കർഷർക്ക് ഒരു ആശ്വാസ० എന്ന നിലയിലാണ് പരിപാടി.\nമെമ്പർ സെക്രട്ടറി കെസ്സി പച്ചക്കറികൾ കമ്മൃൂണിറ്റി കിച്ചനിലേക്ക് ആദൃ വിൽപ്പന നടത്തി. സി.ഡി.എസ്സ് ചെയർപേൾസൺ ഷാലി പ്രദീപ്. സി. ഒ രഞ്ജിനി. സി.ഡി.എസ്സ് അക്കൗണ്ടൻ്റ് സനോജ്, ബ്ലോക്ക് സി.എൽ.സി മജില എന്നിവർ പങ്കടുത്തു.\nഒരു പവൻ സ്വർണ്ണ നാണയം ദുരിതാശ്വാസ നിധി യിലേക്ക് നൽകി


വീണ്ടും ഹിറ്റടിച്ചു വൈശാഖ്..! നൈറ്റ് ഡ്രൈവിനെ ഇരുകയ്യും നീട്ടി സ്വീകരിച്ച് പ്രേക്ഷകർ.! - Film Faktory\nHome News വീണ്ടും ഹിറ്റടിച്ചു വൈശാഖ്..! നൈറ്റ് ഡ്രൈവിനെ ഇരുകയ്യും നീട്ടി സ്വീകരിച്ച് പ്രേക്ഷകർ.!\nവീണ്ടും ഹിറ്റടിച്ചു വൈശാഖ്..! നൈറ്റ് ഡ്രൈവിനെ ഇരുകയ്യും നീട്ടി സ്വീകരിച്ച് പ്രേക്ഷകർ.!\nബ്രമാണ്ട ചിത്രങ്ങളുടെ സംവിധായകൻ എന്ന് അറിയപ്പെടുന്ന മലയാളത്തിന്റെ പ്രിയ സംവിധായകൻ ഒരുക്കിയ നൈറ്റ് ഡ്രൈവ് വെള്ളിയാഴ്ച പ്രദർശനത്തിന് എത്തി. യുവ താരങ്ങളായ അന്ന ബെൻ, റോഷൻ മാത്യൂസ്, ഇന്ദ്രജിത് സുകുമാരൻ എന്നിവർ പ്രധാന വേഷം ചെയ്ത നൈറ്റ് ഡ്രൈവ് ഒരു ത്രില്ലെർ ആണ്. ചെറിയ ഇടവേളയ്ക്ക് ശേഷമാണ് മലയാളത്തിൽ ഒരു ത്രില്ലെർ ചിത്രം എത്തുന്നത് അതൊക്കെ കൊണ്ടും ചിത്രത്തിന്റെ ഗംഭീര മേക്കിങ് മികവ് കൊണ്ടും ചിത്രം ഇരുകയ്യും നീട്ടി സ്വീകരിച്ചിരിക്കുകയാണ് പ്രേക്ഷകർ. നവാഗതനായ അഭിലാഷ് പിള്ളയാണ് ചിത്രത്തിന്റെ തിരക്കഥ നിർവഹിച്ചിരിക്കുന്നത്\nവേട്ടയാടപ്പെട്ടവർ വേട്ടക്കാരായി മാറുന്നു എന്ന് ക്യാപ്ഷനോടെയാണ് ചിത്രം അവതരിപ്പിച്ചിരിക്കുന്നത്. മലയാളത്തിൽ പരിചിതമല്ലാത്ത ശൈലിയിലുള്ള ചിത്രമാണ് സിദ്ദിഖ്, രഞ്ജി പണിക്കർ, കലാഭവൻ ഷാജോൺ, കൈലാഷ്, അലക്സാണ്ടർ പ്രശാന്ത്, ശ്രീവിദ്യ, സോഹൻ സീനുലാൽ എന്നിവരാണ് മറ്റ് കഥാപാത്രങ്ങളെ അവതരിപ്പിച്ചിരുന്നത്.\nവൈശാഖ് ചിത്രങ്ങളിൽ സ്ഥിരമായി ക്യാമറ കൈകാര്യം ചെയ്യുന്ന ഷാജികുമറാണ് ഛായഗ്രഹകൻ. രഞ്ജിൻ രാജനാണ് സംഗീതം ഒരുക്കിയിരിക്കുന്നത്. കൊച്ചിയിൽ ഒറ്റ ഷെഡ്യൂളിൽ പൂർത്തികരിച്ച ചിത്രമാണ് നൈറ്റ് ഡ്രൈവ്.മമ്മൂട്ടി ചിത്രം മധുരരാജയ്ക്ക് ശേഷമെത്തുന്ന വൈശാഖ് ചിത്രമാണ് നൈറ്റ് ഡ്രൈവ്. വൈശാഖിന്റെ പതിവ് മാസ് ചിത്രങ്ങളിൽ മാറി അൽപം തില്ലർ സ്വഭാവത്തിൽ ഒരുക്കിയിരിക്കുന്ന ചിത്രമാണിത്. ഉദയകൃഷ്ണയുടെ രചനയിൽ മോഹൻലാലിനെ നായകനാക്കി വരാനിരിക്കുന്ന മോൺസ്റ്ററാണ് വൈശാഖിന്റെ അടുത്ത ചിത്രം.\nPrevious articleത്രില്ലിങ് റൈഡിന്റെ അനുഭൂതി നൽകുന്ന നൈറ്റ് ഡ്രൈവ് ..റിവ്യൂ വായിക്കാം | Night Drive Movie Review\nNext articleവിനീത് ശ്രീനിവാസന്റെ ശബ്ദ മാധുര്യത്തിൽ ലളിതം സുന്ദരത്തിലെ മറ്റൊരു മനോഹര ഗാനം ..!! പോയ കാലം എന്ന ഗാനത്തിന്റെ ലിറിക്കൽ വീഡിയോ എത്തി


Copa America 2019: Lionel Messi refuses receive bronze medal - Malayalam MyKhel\n» ചുവപ്പുകാര്‍ഡ് കണ്ട മെസ്സി കട്ടക്കലിപ്പില്; കോപ്പ ബ്രസീലിനായി പറഞ്ഞുറപ്പിച്ചത്, മെഡല് നിരസിച്ചു\nUpdated: Sunday, July 7, 2019, 14:50 [IST]\nഈ കോപ്പ ബ്രസീലിനായി മാത്രം ഉണ്ടാക്കിയിരിക്കുന്നത് | Oneindia Malayalam\nറിയോ ഡി ജനീറോ: കോപ്പ അമേരിക്ക ടൂര്‍ണമെന്റിന്റെ ലൂസേഴ്‌സ് ഫൈനലില് ചുവപ്പ് കാര്‍ഡ് കണ്ട് പുറത്തുപോകേണ്ടവന്ന അര്‍ജന്റീനന് സൂപ്പര് താരം ലയണല് മെസ്സി കലിപ്പില്. റഫറി അനാവശ്യമായി ചുവപ്പുകാര്‍ഡ് കാട്ടിയെന്നും സൗത്ത് അമേരിക്കന് ഫുട്‌ബോള് കോണ്‍ഫെഡറേഷന് വമ്പന് അഴിമതിയിലാണെന്നുമുള്ള ഗുരുതരമായ ആരോപണമാണ് മെസ്സിയ ഉന്നയിച്ചിരിക്കുന്നത്.\nഅവനാണ് അക്കാര്യം പറഞ്ഞത് തന്നത്, അത് ക്ലിക്കായി, സെഞ്ച്വറി രഹസ്യം വെളിപ്പെടുത്തി ഹിറ്റ്മാന്\nബ്രസീലിനെതിരായ മത്സരത്തില് അര്‍ജന്റീനയ്ക്ക് ലഭിക്കേണ്ടിയിരുന്ന ഉറച്ച രണ്ട് പെനാല്‍റ്റികള് റഫറി അനുവദിച്ചില്ലെന്നുകാട്ടി അര്‍ജന്റീന ഫെഡറേഷന് സംഘാടകര്‍ക്ക് പരാതി നല്‍കിയതിന് പിന്നാലെയാണ് വീണ്ടും വിവാദം അരങ്ങേറിയത്. ചിലിക്കെതിരായ ലൂസേഴ്‌സ് ഫൈനലിന്റെ 37-ാം മിനിറ്റില് മെസ്സിക്കും ചിലി ക്യാപ്റ്റന് ഗാരി മെഡലിനും റഫറി ചുവപ്പുകാര്‍ഡ് കാട്ടിയിരുന്നു.\nഇരുവരും തര്‍ക്കിക്കുകയും കൈയ്യേറ്റത്തിന് മുതിരുകയും ചെയ്തതിനാണ് നടപടി. എന്നാല്, റഫറി അഴിമതിക്കാരനാണെന്ന് മെസ്സി ആരോപിച്ചു. ആരാധകര്‍ക്ക് നല്ല കളികാണാനുള്ള അവസരമുണ്ടാക്കിയില്ല. ടൂര്‍ണമെന്റിലുടനീളം അര്‍ജന്റീനയ്‌ക്കെതിരെ മോശം നിലപാടാണ് റഫറിമാര് കൈക്കൊണ്ടത്. കപ്പ് ബ്രസീലിനുവേണ്ടി പറഞ്ഞുറപ്പിച്ചതാണ്. ഫൈനലില് റഫറിമാരും വാറും ടൂര്‍ണമെന്റില് ഒന്നും ചെയ്യാന് പോകുന്നില്ല. പെറു വെറുതെ മത്സരിക്കുക മാത്രമായിരിക്കും ചെയ്യുകയെന്നും മെസ്സി പറഞ്ഞു.\nകരിയറില് രണ്ടാംതവണ ചുവപ്പുകാര്‍ഡ്\nകരിയറില് രണ്ടാംതവണമാത്രമാണ് മെസ്സിക്ക് ചുവപ്പുകാര്‍ഡ് കാണിക്കുന്നത്. എന്താണ് നടന്നതെന്ന് എല്ലാവരും കണ്ടതാണെന്ന് മെസ്സി പറഞ്ഞു. രണ്ടുപേര്‍ക്കും മഞ്ഞക്കാര്‍ഡ് കാട്ടേണ്ട ആവശ്യമേ ഉണ്ടായിരുന്നുള്ളൂ. എന്തായാലും ടീം വിജയിച്ചു എന്നത് സന്തോഷകരമാണെന്നും മെസ്സി പറഞ്ഞു. 2-1 എന്ന സ്‌കോറിനാണ് അര്‍ജന്റീന ചിലിയെ തോല്‍പ്പിച്ചത്. കഴിഞ്ഞ രണ്ടുതവണ ഫൈനലില് ചിലിയോടേറ്റ പരാജയത്തിന്റെ കണക്കുതീര്‍ക്കാനും ഇതിലൂടെ അര്‍ജന്റീനയ്ക്ക് കഴിഞ്ഞു.\nമത്സരത്തിലെ തോല്‍വിക്കുശേഷം മെഡല് വാങ്ങാന് മെസ്സി എത്തിയില്ലെന്നാണ് റിപ്പോര്‍ട്ട്. ചിലി ക്യാപ്റ്റന്റെ ചെയ്ത കുറ്റത്തിന് രണ്ടുപേര്‍ക്കും ചുവപ്പുകാര്‍ഡ് കാണിച്ചത് ദുരൂഹമാണ്. ബ്രസീലിനുവേണ്ടി റഫറിമാര് ഒത്തുകളിച്ചെന്ന ആരോപണം നിലനില്‍ക്കെ മെസ്സിക്കെതിരെ എടുത്ത നടപടി വീണ്ടും ചര്‍ച്ചയ്ക്ക് വഴിവെച്ചിട്ടുണ്ട്. സംഭവത്തില് അര്‍ജന്റീന വീണ്ടും പരാതിനല്‍കുമെന്നാണ് റിപ്പോര്‍ട്ട്.\n16 min ago IPL 2020: ധോണി തുടങ്ങിക്കഴിഞ്ഞു, തയ്യാറെടുപ്പിനെക്കുറിച്ച് വെളിപ്പെടുത്തി റെയ്‌ന\n35 min ago വിവോയെ സ്‌പോണ്‍സര്‍മാരായി നിലനിര്‍ത്തി; ചൈനീസ് പ്രീമിയര് ലീഗെന്ന് ട്വിറ്ററില് ആരാധകര്\nRead more about: copa america 2019 lionel messi football argentina ലയണല് മെസ്സി അര്‍ജന്റീന കോപ്പ അമേരിക്ക ഫുട്‌ബോള്


Sat Mar 23 2019 07:53:53 GMT+0530 (IST)\nപട്ടാമ്പി: ഫാഷിസത്തിനെതിരേ പെണ് പ്രതിരോധം തീര്‍ത്ത് കാംപസ് ഫ്രണ്ട് നടത്തിയ വിദ്യാര്‍ഥിനി മേഖലാ സമ്മേളനത്തില് പ്രതിഷേധമിരമ്പി. ഇനഫ് വിത്ത് ഇന്റോളറന്‍സ്, യുനൈറ്റ് എഗൈന്‍സ്റ്റ് ഫാഷിസം എന്ന പേരില് ഇന്നലെ വൈകീട്ട് 4ന് പട്ടാമ്പിയില് നടന്ന റാലിയിലാണ് പെണ്‍കരുത്തില് പ്രതിഷേധത്തിന്റെ അലയൊലികള് സൃഷ്ടിച്ചത്. ഫാഷിസത്തിന്റെ ഭീകരതയെ തുറന്ന് കാണിച്ചുള്ള പ്ലക്കാര്‍ഡുകളുമേന്തിയായിരുന്നു പ്രകടനം. തുടര്‍ന്ന് നടന്ന പൊതുസമ്മേളനം കാംപസ് ഫ്രണ്ട് ദേശീയ പ്രസിഡന്റ് പി വി ഷുഹൈബ് ഉദ്ഘാടനം ചെയ്തു.\nഭയത്തിന്റെ രാഷ്ട്രീയത്തിനെതിരെ കരുത്തിന്റെ രാഷ്ട്രീയമുയര്‍ത്തുകയാണ് വേണ്ടതെന്ന് അദ്ദേഹം പറഞ്ഞു. കരയുന്ന കണ്ണുകളല്ല ആവശ്യം നിശ്ചയദാര്‍ഢ്യത്തോടെ ഫാഷിസത്തിനെതിരേ ഒന്നിച്ച് പ്രതിഷേധമുയര്‍ത്തേണ്ടതുണ്ട്. രാജ്യത്തെ ബഹുസ്വരതയെ തകര്‍ത്ത് വിദ്വേഷത്തിന്റെ രാഷ്ട്രീയം കൊണ്ടുവരാനാണ് ഫാഷിസം ശ്രമിക്കുന്നത്. ഇതിനെതിരേ കൂട്ടായ പ്രതിരോധമാണ് വേണ്ടതെന്ന് അദ്ദേഹം പറഞ്ഞു.\nഭാവിയിലെ കരുതലും പ്രതീക്ഷയുമാണ് വിദ്യാര്‍ഥികളെന്ന് സമ്മേളനത്തിലെ മുഖ്യാതിഥിയായിരുന്ന എഴുത്തുകാരിയും സാമൂഹിക പ്രവര്‍ത്തകയുമായ അസ്മാ നസ്‌റിന് പറഞ്ഞു. ഫാഷിസം ഒരു മനസ്ഥിതി കണക്കെ ബാധിച്ചിരിക്കുകയാണ്. രാജ്യത്തെ അതു കാര്‍ന്നു തിന്നുകൊണ്ടിരിക്കുകയാണ്. അതിന്റെ അടയാളമാണ് അടുത്ത് മരണപ്പെട്ട നജ്മല് ബാബുവിന്റെ അന്ത്യാഭിലാഷം പോലും നടത്താന് കഴിയാതെ പോയതെന്നും അവര് പറഞ്ഞു. പൊതുസമ്മേളനത്തില് കാംപസ് ഫ്രണ്ട് സംസ്ഥാന പ്രസിഡന്റ് കെ എച്ച് അബ്ദുല് ഹാദി അധ്യക്ഷത വഹിച്ചു. നാഷനല് വിമന്‍സ് ഫ്രണ്ട് സംസ്ഥാന കമ്മിറ്റിയംഗം സലീനാ ദാവൂദ്, വിമന് ഇന്ത്യാ മൂവ്‌മെന്റ് സംസ്ഥാന വൈസ് പ്രസിഡന്റ് ലസിത ടീച്ചര് ആശംസകള് അര്‍പ്പിച്ചു. കാംപസ് ഫ്രണ്ട് സംസ്ഥാന വൈസ് പ്രസിഡന്റ് നസീഹാ ബിന്‍ത് ഹുസൈന്, സംസ്ഥാന സെക്രട്ടറി ഷബാന ഷാജി, സംസ്ഥാന കൗണ്‍സിലംഗം ഷിബിലിയ സംസാരിച്ചു.\nശബ്ദങ്ങളെ നിശബ്ദമാക്കിക്കൊണ്ടിരിക്കുന്ന ഫാഷിസത്തിനെിതിരേ പ്രതീകാത്മകമായി സൂചകമായി നിശ്ചലദൃശ്യങ്ങള് റാലിയില് ഉണ്ടായിരുന്നു. ശാസ്ത്രീയ കണ്ടുപിടിത്തങ്ങളെ മിത്യകളോട് കൂട്ടിയോജിപ്പിക്കുന്ന സവര്‍ണ സംഘപരിവാര വ്യാജ പ്രചാരണങ്ങളെ ഹാസ്യാത്കമായി റാലിയില് അവതരിപ്പിച്ചു. നൂറുകണക്കിന് വിദ്യാര്‍ഥിനികളാണ് റാലിയില് പങ്കെടുത്തത്. സംസ്ഥാന കമ്മിറ്റിയംഗങ്ങളായ ഹസ്‌നാ ഫെബിന്, ഹാദിയ റഷീദ്, ജില്ലാ നേതൃത്വങ്ങളായ സന ജയ്ഫര്, ഫാത്തിമ ബിന്‍സിയ, ഫാത്തിമാ ഷെറിന്, മുബീന, താരിഖ് ജബിന് നേതൃത്വം നല്‍കി.